1 Mukama n'ajjira Saala nga bwe yayogera, era Mukama n’akola Saala nga bwe yagamba.\n2 Saala n'aba olubuto, n'azaalira Ibulayimu omwana ow'obulenzi ng'akaddiye, mu biro ebyo ebyateekebwawo Katonda bye yamugambako.\n3 lbulayimu n'atuuma omwana we eyamuzaalirwa, Saala gwe yamuzaalira, erinnya lye Isaaka.\n4 Ibulayimu n'akomola omwana we Isaaka nga yaakamaze ennaku munaana, nga Katonda bwe yamulagira.\n5 Era Ibulayimu yali yaakamaze emyaka kikumi, omwana we Isaaka bwe yamuzaalirwa.\n7 N'ayogera nti Aluwa oyo eyandigambye Ibulayimu nga Saala aliyonsa abaana be? kubanga mmuzaalidde omwana ow'obulenzi ng'akaddiye.\n8 Omwana n'akula, n'ava ku mabeere: Ibulayimu n'afumba embaga ennene ku lunaku Isaaka lwe yaviirako ku mabeere.\n9 Saala n'alaba omwana wa Agali Omumisiri, gwe yazaalira Ibulayimu, ng'aduula.\n10 Kyeyava agamba Ibulayimu nti Goba omuzaana ono n'omwana we: kubanga omwana w'omuzaana ono tajja kubeera musika wamu n'omwana wange, ye Isaaka.\n11 N'ekigambo ekyo ne kiba kizibu nnyo mu maaso ga Ibulayimu olw'omwana we.\n12 Katonda n'agamba Ibulayimu nti Kireme okuba ekizibu mu maaso go olw'omulenzi, n'olw'omuzaana wo; mu byonna Saala by'anaakubuuliranga, owuliranga eddoboozi lye; kubanga mu Isaaka ezzadde lyo mwe linaayitirwanga.\n13 Era ne mu mwana w'omuzaana ndimuviisaamu eggwanga, kubanga ye lye zzadde lyo.\n14 Ibulayimu n'agolokoka eakya mu makya, n'addira emmere n'ensawo ey'eddiba ey'amazzi, n'abiwa Agali, ng'abissa ku kibegabega kye, n'omwana, n'amusindika: n'agenda, n'atambuliratambulira mu ddungu ery'e Beeruseba;\n15 N'amazzi ag'omu ddiba ne gaggwaamu, n’asazika omwana wansi w'ekisaka ekimu.\n16 N'agenda, n'atuula wansi ng'amutunuulira walako, ug'ebbanga akasaale we kagwa: kubanga yayogera nti Nneme okulaba omwana ng'afa. N'atuula ng'amutunuulira, n'ayimusa eddoboozi lye, n'akaaba. era n'emmunyeenye.\n17 Katonda n'awulira eddoboozi ly'omulenzi; ne malayika wa Katonda n'ayita Agali ng'ayima mu ggulu, n’amugamba nti Obadde otya, Agali? totya; kubanga Katonda awulidde eddoboozi ly'omulenzi w'ali.\n18 Golokoka, oyimuse omulenzi, omukwate mu ngalo zo; kubanga ndimufuula eggwanga eddene.\n19 Katonda n'azibula amaaso ge, n'alaba oluzzi lw'amazzi n'agenda, n'ajjuza eddiba amazzi, n'anywesa omulenzi.\n20 Katonda n'aba wamu n'omulenzi, n'akula; n'atuulanga mu ddungu, n'afuuka omulasi w'obusaale.\n21 N'atuulanga mu ddungu ery'e Palani: ne nnyina n'amuwasiza omukazi mu nsi y'e Misiri.\n22 Awo mu biro ebyo Abimereki ne Fikoli omukulu w'eggye ne bagamba Ibulayimu nti Katonda ali wamu naawe mu byonna by'okola:\n23 kale nno, ndayirira wano Katonda nga tonkuusekuusenga nze; newakubadde omwana wange, newakubadde omwana w'omwana wange: naye ng'ekisa bwe kiri kye nkukoze, naawe ononkolanga bw'otyo nze, n'ensi gye watuulamu.\n24 Ibulayimu n'ayogera nti Nnaalayira.\n25 Ibulayimu n'anenya Abimereki olw'oluzzi lw'amazzi abaddu ba Abimereki lwe baamuggyako olw'amaanyi.\n26 Abimereki n'ayogera nti Simumanyi bw'ali eyakola bw'atyo; so tombuulirangako, so siwulirangako era, wabula leero.\n27 Ibulayimu n'addira\tendiga n'ente, n'abiwa Abimereki, ne balagaana endagaano bombi.\n28 Ibulayimu n'ateeka endiga enduusi musanvu ez'omu kisibo wamu zokka.\n29 Abimereki n'agamba Ibulayimu nti Endiga ezo enduusi omusanw z'otadde awamu zokka amakulu gaazo ki?\n30 N'ayogera nti Endiga ezo eaduusi omusanvu onooziweebwa mu mukono gwange, ekyo kibeere omujulirwa gye ndi, nga nze nnasima oluzzi olwo.\n31 Kyeyava ayita ekifo ekyo Beeruseba; kubanga eyo gye baalayirira bombi.\n32 Bwe batyo ne balagaanira endagaano mu Beeruseba: Abimereki n'agolokoka ne Fikoli omukulu w'eggye lye, ne baddayo mu nsi eya Abafirisuuti.\n33 (Ibulayimu) n'asimba omumyulira mu Beeruseba, n'akoowoolera eyo erinaya lya Mukama, Katonda ataggwaawo.\n34 Ibulayimu n'amala ennaku nnyiagi mu nsi eya Abafisuuti.\n1 Awo oluvannyuma lw'ebyo, Katonda n'akema Ibulayimu, n'amugainba nti Ibulayimu; n'ayogera nti Nze nzuuno.\n2 N'ayogera nti Twala kaakano omwana wo, omwana wo omu, gw'oyagala, ye Isaaka, ogende mu nsi Moliya; omuweere eyo okuba ekiweebwayo ekyokebwa ku lumu ku nsozi lwe ndikugambako.\n3 Ibulayimu n'agolokoka enkya mu makya, n'assa amatandiiko ku ndogoyi ye, n'atwala babiri ku bavubuka be, ne Isaaka omwana we; n'ayasa enku ez'ekiweebwayo ekyokebwa, n'agolokoka, n'agenda mu kifo Katonda kye yamugambako.\n4 Ku lunaku olw'okusatu Ibulayimu n'ayimusa amaaso ge, n'alengera ekifo.\n5 Ibulayimu n'agamba abawbuka be nti Mubeere mmwe wano n'endogoyi; nange n'omulenzi tunaagenda wali; ne tusinza, ne tudda gye muli.\n6 Ibulayimu n'atwala enku ez'ekiweebwayo ekyokebwa, n'azitikka Isaaka omwana we; n'atwala omuliro n'akambe mu ngalo ze; ne bagenda bombi wamu.\n7 Isaaka n'agamba Ibulayimu kitaawe nti Kitange: n'ayogera nti Nze nzuuno; mwana wange. N'ayogera nti Laba, omuliro n'enku (biibino): naye guluwa omwana gw'endiga ogw'ekiweebwayo ekyokebwa?\n8 Ibulayimu n'ayogera nti Katonda aneefunira omwana gw'endiga ogw'ekiweebwayo ekyokebwa, mwana wange: kale ne bagenda bombi.\n9 Ne batuuka mu kifo Katonda we yamugamba; Ibulayimu n'azimbira eyo ekyoto, n'atindikira enku, n'asiba Isaaka omwana we, n'amugalamiza ku Kyoto, ku nku.\n10 Ibulayimu n'agolola omukono gwe, n'addira akambe okutta omwana we.\n11 Ne malayika wa Mukama n'amukoowoola ng'ayima mu ggulu, n'ayogera nti Ibulayimu, Ibulayimu: n'ayogera nti Nze nzuuno.\n12 N'ayogera nti Tossa mukono gwo ku mulenzi, so tomukolako kantu: kubanga kaakano ntegedde ng'otya Katonda, kubanga tonnyimye mwana wo, omwana wo omu.\n13 Ibulayimu n'ayimusa amaaso ge, n'atunula, era, laba, ennyuma we endiga ensajja, ng'ekwatiddwa mu kisaka n'amayembe gaayo: Ibulayimu n'agenda n'atwala endiga, n'agiwaayo okuba ekiweebwayo ekyokebwa mu kifo ky'omwana we.\n14 Ibulayimu n'atuuma ekifo kiri erinnya lyakyo Yakuwayire: nga bwe kyogerwa ne leero nti ku lusozi lwa Mukama kirirabwa.\n15 Ne malayika wa Mukama n'ayita Ibulayimu omulundi ogw'okubiri ng'ayima mu ggulu,\n16 n'ayogera nti Nneerayidde nzekka, bw'ayogera Mukama, kubanga okoze bw'otyo, n'otonnyima mwana wo, omwana wo omu:\n17 okukuwa omukisa naakuwanga omukisa, n'okwongera naakwongerangako ezzadde lyo ng'emmunyeenye ez'omu ggulu, ng'omusenyu oguli ku ttale ly'ennyanja; era ezzadde lyo balirya omulyango ogw'abalabe baabwe;\n18 era mu zzadde lyo amawanga gonna ag'omu nsi mwe galiweerwa omukisa; kubanga owulidde eddoboozi lyange.\n19 Awo Ibulayimu n'addayo eri abavubuka be, ne bagolokoka ne bagenda bonna wamu e Beeruseba; Ibulayimu n'atuulanga mu Beeruseba.\n20 Awo olwatuuka oluvannyuma lw'ebyo ne babuulira Ibulayimu nga boogera nti Laba, era Mirika naye yazaalira abaana muganda wo Nakoli;\n21 Uzi, omubereberye we, ne Buzi, muganda we, ne Kemweri, kitaawe wa Alamu;\n22 ne Kesedi, ne Kaazo, ne Pirudaasi, ne Yidulaafu, ne Bessweri.\n23 Bessweri n'azaala Lebbeeka: abo omunaana Mirika yabazaalira Nakoli, muganda wa Ibulayimu.\n24 N'omuzaana we, erinnya lye Lewuma, era naye n'azaala Teba, ne Gakamu, ne Takasi, ne Maaka.\n1 Saala n'awangaala emyaka kikumi mu abiri mu musanvu: egyo gye myaka Saala gye yawangaala.\n2 Saala n'afiira mu Kiriasualaba (ye Kebbulooni), mu nsi ya Kanani: Ibulayimu n'ajja okukungubagira Saala, n'okumukaabira, amaziga.\n3 Ibulayimu n'agolokokai n'ava eri omulambo gwe, n'agamba abaana ba Keesi nti\n4 Nze ndi mugenyi era mutambuze gye muli: mumpe ekifo eky'okuziikangamu okuba obutaka mu nsi yammwe, nziike omulambo gwange obutagulabangako.\n5 N'abaana ba Keesi ne baddamu Ibulayimu, nga bamu gamba nti\n6 Otuwulire, mukama wange: ggwe oli mukungu mukulu mu ffe: ziika omulambo gwo mu ntaana yaffe gy'oneeroboza mu zonna; tewali mu ffe agenda okukumma entaana ye, obutaaiika omulambo gwo.\n7 Ibulayimu n'agolokoka, n'awunamira abantu ab'omu nsi, be baana ba Keesi.\n8 N'ayogera nabo, ng'agamba nti Bwe mwagala nze okuziika omulambo gwange obutagulabangako, mumpulire, munneegayiririre Efulooni omwana wa Zokali,\n9 ampe empuku eya Mnkupeera, gy'alina, ekomerera mu lusuku lwe; aginguze omuwendo gwayo omulamba wakati mu mmwe okuba obutaka okuba entaana.\n10 Efulooni yali atudde wakati mu baana ba Keesi; Efulooni Omukiiti n'addamu Ibulayimu abaana ba Keesi nga bamuwulira, be bonna abaayingira mu mulyango gw'ekibuga, ng'ayogera nti\n11 Nedda, mukama wange, ompulire: olusuku ndukuwadde, n'empuku erulimu ngikuwadde; mu maaso g`abaana b'abantu bange ngikuwadde: ziika omulambo gwo.\n12 Ibulayimu n'avuunama mu maaso g'abantu ab'omu nsi.\n13 N'agamba Efulooni abantu ab'oImu nsi nga bamuwulira, ng'ayogera Inti Naye bw'onooyagala, nkwegayiIrira, ompulire: nnaasasula omuwendo gw'olusuku; gukkirize nkuwe, nange naaziika omwo omulambo gwange.\n14 Efulooni n'addamu Ibulayimu, ng'amugamba nti\n15 Mukama wange, ompulire: akasuku omuwendo gwako essekeri eza ffeeza ebina kintu ki eri nze naawe? kale ziika omulambo gwo.\n16 Ibulayimu n'awulira Efulooni; Ibulayimu n'agerera Efulooni effeeza gye yali agambye abaana ba Keesi nga bamuwulira, essekeri eza ffeeza bina, nga effeeza eya bulijjo ey'omuguzi bwe yali.\n17 Awo olusuku lwa Efulooni, olwali mu Makupeera, etunuulira Mamule, olusuku n'empuku eyalimu, n'emiti gyonna egyali mu lusuku, egyali mu nsalo yaalwo yonna okwetooloola,\n18 byanywezebwa eri Ibulayimu okuba obutaka bwe mu maaso g'abaana ba Keesi, mu maaso ga bonna abaayingira mu mulyango gw'ekibuga kye.\n19 Oluvannyuma lw'ebyo Ibulayimu n'aziika Saala mukazi we mu mpuku ey'omu lusuku olwa Makupeera etunuulira Mamule (ye Kebbulooni), mu nsi y'e Kanani.\n20 N'olusuku n'empuku erulimu ne binywezebwa abaana ba Keesi eri Ibulayimu okuba obutaka bwe okuba ekifo eky'okuziikangamu.\n1 Ibulayimu yali akaddiye, ng'ayitiridde obukadde: era Mukama yawanga Ibulayimu omukisa mu bigambo byonna.\n2 Ibulayimu n'agamba omuddu we, omukulu w'ennyumba ye, eyafuganga byonna bye yalina, nti Nkwegayiridde, ssa omukono gwo wansi w'ekisambi kyange;\n3 nange naakulayiza Mukama, Katonda w'eggulu era Katonda w'ensi, nga toliwasiza mwana wange mukazi aliva mu bawala aba Bakanani, be ntuulamu:\n4 naye oligenda mu nsi yange, era eri baganda bange, omuwasize omwana wange Isaaka omukazi.\n5 Omuddu n'amugamba nti Mpozzi omukazi talikkiriza kujja nange okutuuka mu nsi eno: kirignwanira okuzza omwana wo mu asi gye wavaamu?\n6 Ibulayimu n'amugamba nti Tozzangayo mwana wange n'akatono.\n7 Mukama, Katonda w'eggulu, eyanziya mu nnyumba ya kitange, ne mu nsi mwe nnazaalirwa, era eyayogera nange, nandayirira, ng'agamba nti Ezzadde lyo ndiriwa ensi eno; oyo alituma malayika we okukukulembera, naawe oliwasiza omwana wange omukazi aliva eyo.\n8 N'omukazi bw'aliba nga takkirizza kujja naawe, kale nga toliiko musango olw'ekirayiro kyange kino; kino kyokka, obutamuzzaayo mwana wange.\n9 Omuddu n'assa omukono gwe wansi w'ekisambi kya Ibulayimu mukama we, n'amulayirira mu kigambo ekyo.\n10 Omuddu n'atwala eŋŋamira kkumi, ez'omu ŋŋamira za mukama we, ne yeegendera; ng'alina ebintu byonna ebirungi ebya mukama we mu ngalo ze: n'agolokoka, n'agenda mu Mesopotamiya, mu kibuga kya Nakoli.\n11 N'afukamiza eŋŋamira ebweru w'ekibuga\tawali\toluzzi lw'amazzi obudde nga buwungeera, obudde nga butuuse abakazi we baafulumi ranga okusena amazzi.\n12 N'ayogera nti Ai Mukama, Katonda wa mukama wange Ibulayimu, ompe, nkwegayiridde, omukisa leero, olage ekisa mukama wange Ibulayimu.\n13 Laba, nnyimiridde ku nsulo z'amazzi; n'abaana abawala b'ab'omu kibuga bafuluma okusena amazzi:\n14 kale kibeere bwe kiti; omuwala gwe nnaagamba nti Sena ensuwa yo, nkwegayiridde, nnywe; naye anaagamba nti Nnywa, nange nnaanywesa n'enhamira zo: oyo abeere oyo gwe walagirira omuddu wo Isaaka; era bwe ntyo bwe nnaategeera ng'olaze ekisa mukama wange.\n15 Kale olwatuuka, bwe yali ng'akyayogera, laba, Lebbeeka n'afuluma, eyazaalirwa Bessweri omwana wa Mirika; mukazi wa Nakoli, muganda wa Ibulayimu, ng'alina ensuwa ye ku kibegabega kye.\n16 N'omuwala yali mulungi nnyo okulaba, omuwala omuto, so nga tewali musajja eyamumanya: n'aserengeta ku nsulo, n'ajjuza ensuwa ye, n'ayambuka.\n17 Omuddu n'addukana mbiro okumusisinkana, n'ayogera nti Onnywese, nkwegayiridde, otuzzi mu nsuwa yo.\n18 N'ayogera nti Nywa, mukama wange: n'ayanguwa n'assa ensuwa ye ku mukono gwe, n’amunywesa.\n19 Awo bwe yamala okumunywesa, n'ayogera nti Nnaasenera n'eŋŋamira zo zinywe zikkute.\n20 N'ayanguwa n'afuka ensuwa ye mu kyesero, n'addukana nate ku luzzi okusena, n'asenera eŋŋamira ze zonna.\n21 Omusajja n'amwekaliriza amaaso, ng'asirise, okutegeera nga Mukama awadde olugendo Iwe omukisa oba nga tawadde.\n22 Awo olwatuuka, eŋŋamira bwe zaamala okunywa, omusajja n’addira empeta eya zaabu obuzito bwayo kitundu kya sekeri, n'emisagga egy'okubanga ku mikono gye obuzito bwagyo sekeri kkumi eza zaabu;\n23 n'ayogera nti Ggwe oli mwana w'ani? mbuulira, nkwegayiridde. Mu nnyumba ya kitaawo mulimu ebbanga ffe okusula omwo?\n24 N'amugamba nti Nze ndi mwana wa Bessweri omwana wa Mirika, gwe yazaalira Nakoli.\n25 Era nate n'amugamba nti Tulina essubi era n'ebyokulya ebinaazimala, era n'ebbanga ery'okusulamu\n26 Omusajja n'akutama, n'asinza Mukama.\n27 N'ayogera nti Mukama yeebazibwe, Katonda wa mukama wange Ibulayimu, ataleka kusaasira kwe n'amazima ge eri mukama wange: nze, Mukama annuŋŋamizza mu kkubo eri ennyumba ya baganda ba mukama wange.\n28 Omuwala n'addukana, n'abuulira ab'omu nnyumba ya nnyina ng'ebigambo ebyo bwe biri.\n29 Era Lebbeeka yalina mwannyina, erinnya lye Labbaani: Labbaani, n'afuluma n'adduka okusisinkana omusajja awali oluzzi.\n30 Awo olwatuuka, bwe yalaba empeta, n'emisagga egyali ku mikono gya mwannyina, era bwe yawulira ebigambo bya Lebbeeka mwaanyina, ng'ayogera nti Bw'atyo omusajja bw'aŋŋambye; n'ajja eri omusajja; era, laba, yali ng'ayimiridde mu mbiriizi z'eŋŋamira awali ensulo.\n31 N'ayogera nti Yingira ggwe Mukama gw'awadde omukisa; kiki ekikuyimirizza ebweru? kubanga nteeseteese ennyumba, n'ekifo eky'eŋŋamira.\n32 Omusajja n'ayingira mu nnyumba, n'asumulula eŋŋamira; n'awa essubi n'ebyokulya eby'ennamira, n'amazzi okunaaza ebigere bye n'ebigere by'abasajja abaali naye.\n33 Ne bateeka emmere mu maaso ge alye: naye n'ayogera nti Siirye nga sinnayogera bye nnatumibwa. N'ayogera nti Yogera.\n34 N'ayogera nti Nze ndi muddu wa Ibulayimu\n35 Era Mukama yawanga mukama wange omukisa mungi; era afuuse omukulu: era yamuwa embuzi n'ente, ne ffeeza ne zaabu, n'abaddu n'abazaana, n'eŋŋamira n'endogoyi.\n36 Ne Saala mukazi wa mukama wange n’azaalira! mukama wange omwana bwe yali ng'akaddiye: era oyo n'amuwa. byonna by'alina.\n37 Ne\tmukama wange n'andayiza, ag'ayogera nti Toliwasiza mwana wange mukazi aliva mu bawala aba Abakanani, be ntuulira mu nsi yaabwe:\n38 naye oligenda eri ennyumba ya kitange, n'eri baganda bange, owasize omwana wange omukazi.\n39 Ne ŋŋamba mukama wange nti Mpozzi omukazi talikkiriza kujja nange.\n40 N'aŋŋamba nti Mukama, gwe ntambulira, mu maaso ge, alituma malayika we wamu naawe, aIiwa olugendo lwo omukisa; naawe oliwasiza omwana wange omukazi aliva mu baganda bange, ne mu nnyumba ya kitange:\n41 bw'otyo tolibaako musango olw'ekirayiro kyange, bw'olituuka mu baganda bange; nabo bwe batalikuwa mukazi, ggwe nga toliiko musango olw'ekirayiro kyange.\n42 Leero ne njija awali oluzzi, ne njogera nti Ai Mukama, Katonda wa mukama wange Ibulayimu, bw'onoowa kaakano omukisa olugendo lwange lwe ŋŋenda:\n43 laba, nnyimiridde awali ensulo y'amazzi; kale kibeere bwe kiti; omuwala anaafuluma okusena, gwe nnaagamba nti Ompe, nkwegapiridde, otuzzi mu nsuwa yo nnywe:\n44 naye anaŋŋnamba nti nywa ggwe, era nze naasenera n'eŋŋamira zo: oyo abeere oyo Mukama gwe yalagirira omwana wa mukama wange.\n45 Bwe mbadde nga nkyayogera mu mutima gwange, laba, Lebbeeka n'afuluma ng'alina ensuwa ye ku kibegabega kye: n'aserengeta ku nsulo, n’asena: ne mmugamba nti Nnywe, nkwegayiridde.\n46 N'ayanguwa, n'assa ensuwa ye okuva ku kibegabega kye, n'ayogera nti Nywa, nange naanywesa n'eŋŋamira zo: ne nnywa, naye n'anywesa n'eŋŋamira.\n47 Ne mmubuuza ne njogera nti Ggwe oli mwana w'ani? N'ayogera nti Mwana wa Bessweri, omwana wa Nakoli, Mirika gwe yamuzaalira: ne nnaanika empeta mu nnyindo ye, n'emisagga ku mikono gye.\n48 Ne nkutama, ne nsinza Mukama, ne nneebaza Mukama, Katonda wa mukama wange Ibulayimu, eyannuŋŋamya mu kkubo lyeanyini okuwasiza omwana we omwana wa mwannyina mukama wange.\n49 Ne kaakaano bwe munakkiriza okukolera mukama wange eby'ekisa n'eby'amazima, mumbuulire; era bwe mutakkirize, mumbuulire; ndyoke nkyukire ku mukono ogwa ddyo, oba ku gwa kkono.\n50 Labbaani ne Bessweri ne balyoka baddamu ne boogera nti Ekigambo ekyo kivudde eri Mukama: tetuyinza kukubuulira bibi newakubadde\tebirungi.\n51 Laba, Lebbeeka ali mu maaso go, mutwale, ogende, abeere mukazi w'omwana wa mukama wo, Mukama aga bw'ayogedde.\n52 Awo olwatuuka, omuddu wa Ibulayimu bwe yawuiira ebigambo ebyo, n'avuunama eri Mukama,\n53 Omuddu n'aleeta amakula aga ffeeza n'amakula aga zaabu n'ebyambalo, n'abiwa Lenbeeka: era n'awa ne mwannyina ne nayina ebintu eby'omuwendo omungi.\n54 Ne balya ne banywa; ye n'abasajja abaali naye, ne basula ne bakeesa obudde; ne bagolokoka enkya, n'ayogera nti Munsiibute yende eri mukama wange.\n55 Ne mwannyina ne nnyina ne boogera nti Omuwala abeere naffe amale eanaku si nnyingi, ekkumi oba kusingawo; alyoke agende.\n56 N'abagamba nti Tondwisa, kubanga Mukama awadde omukisa olugendo lwange; munsiibule ŋŋende eri mukama wange.\n57 Ne boogera nti Tunaayita omuwala, tumubuuze mu kamwa ke.\n58 Ne ayita Lebbeeka, ne bamugamba Onoogenda n'omusajja ono? N'ayogera nti Nnaagenda.\n59 Ne basiibula Lebbeeka mwannyinaabwe, n'omulenzi we, n'omuddu wa Ibulayimu, n'abasajja be.\n60 Ne basabira Lebbeeka\tomukisa,\tne bamugamba nti Mwannyinaffe, beeranga nnyina w’abantu obukumi enkumi n’ezzadde lyo liryenga omulyango gw’abo ababakyawa.\n61 Lebbeeka n’agolokoka n’abazaana be, ne beebagala ku ŋŋamirane bagenda n’omusajja: omuddu n’atwala Lebeeka ne yeegendera.\n62 Isaaka najja ng’ava mu kkubo ery’e Beerirakairoi: kubanga yali atuula mu nsi ey’obukiika obwa ddyo.\n63 Isaaka n'afuluma okufumiitiriza mu nnimiro akawungeezi : n'ayimusa amaaso ge, n'atula, era, laba, eŋŋamira nga zijja.\n64 Lebbeeka n'ayimusa amaaso ge, era bwe yalaba Isaaka, n'ava kuŋŋamira.\n65 N'agamba omuddu nti Musajja ki oyo atambulira mu ninniro okutusisinkaana? Omuddu n’ayogera nti Ye mukama wange: n’addira olugoye lwe olubikka mu maaso ne yeebikkako.\n66 Omuddu n’abuulira Isaaka byonna bye yakola\n67 Isaaka n'amuleeta mu nnyumba nnyina Saala, n'awasa Lebbeeka, n'aba mukazi we; n'amwagala: Isaaka n'asanyusibwa nnyina bwe yamala okufa.\n1 Awo Ibulayimu n'awasa omukazi amulala, erinnya lye Ketula.\n2 Naye n'amuzaalira Zimulaani, ne Yokusaani, ne Medani, ne Midiyaani, ne Isubaki, ne Suwa.\n3 Yokusaani n'azaala Seeba, ne Dedani. N'abaana ba Dedani abasajja baali Asulimu, ne Letusimu, ne Leumimu.\n4 N'abaana ba Midiyaani abasajja; Efa, ne Eferi, ne Kanoki, ne Abida, ne Erudaa. Abo bonna baana ba Ketula.\n5 Ibulayimu n'awa Isaaka byonna bye yalina.\n6 Naye abaana abasajja ab'abazaana, Ibulayimu be yalina, Ibulayimu n'abawa bo ebirabo; n'abasindika okuva eri Isaaka omwana we, bwe yali ng'akyali mulamu, bagende ebuvanjuba, mu nsi ey'ebuvanjuba.\n7 N'ennaku ez'emyaka ez'obulamu bwa IbuIayimu bwe yamala ze zino, emyaka kikumi mu nsanvu mu etaano.\n8 Ibulayimu n’ata omukka n'afa ng'amaze okuwangaala obulungi, nga mukadde emyaka gye nga gituukiridde: n'atwalibwa eri abantu be.\n9 Isaaka ne Isimaeri batabani be ne bamuziika mu mpuku ya Makupeera, mu Iusuku lwa Efulooni omwana wa Zokali Omukiiti, olutunuulira Mamule;\n10 olusuku abaana ba Keesi lwe baaguza Ibulayimu: Ibulayimu mwe baamuziika omwo ne Saala mukazi we.\n11 Awo olwatuuka Ibulayimu ng'amaze okufa Katonda n'awa Isaaka omwana we omukisa; Isaaka n'atuulanga ku Beerirakairoi.\n12 Era okuzaala kwa Isimaeri, omwana wa Ibulayimu Agali Omamisiri, omuzaana wa Saala, gwe yazaalira Ibulayimu, kwe kuno:\n13 n'abaana ba Isimarei, amannya gaabwe nga bwe gaali, nga bwe baazaalibwa, amannya gaabwe ge gano: omubereberye wa Isimaeri, Nebayoosi; ne Kedali, ne Adubeeri, ne Mibusamu,\n14 ne Misuma, ne Duma, ne Masa;\n15 Kadadi ne Teenna, Yettili, Nafisi, ne Kedema:\n16 abo be baana ba Isimaeri, era ago ge mannya gaabwe, ng'ebyalo byabwe bwe byali, era nga bwe baakuba eweema zaabwe; abalangira kkumi na babiri ng'amawanga gaabwe bwe gaali.\n17 N'emyaka gya Isimaeri gye yamala, emyaka kikumi mu asatu mu musanvu: n'ata omukka n'afa; n'atwalibwa eri abantu be.\n18 Ne batuula okuva ku Kavira okutuuka ku Ssuuli ekitunuulira Misiri, ng'ogenda e Bwasuli: yatuulanga mu maaso ga baganda be bonna.\n19 N'okuzaala kwa Isaaka, omwa-i na wa Ibulayimu, kwe kuno: Ibulayimu yazaala Isaaka:\n20 era Isaaka yali yaakamaze emyaka ana bwe, yawasa Lebbeeka, omwana wa, Bessweri Omusuuli ow'e Padanalaamu, mwannyina Labbaani Omusuuli, okuba mukazi we.\n21 Isaaka ne yeegayiririra Mukama mukazi we, kubanga yali mugumba: Mukama n'awulira okwegayirira kwe, ne Lebbeeka mukazi we n'aba olubuto.\n22 Abaana ne bawakanira mu nda ye; n'ayogera nti Bwe kiri bwe kityo, kyenva mbeera, omulamu kiki? N'agenda okubuuza Mukama.\n23 Mukama n'amugamba nti Amawanga abiri gali mu lubuto lwo. N'ebika ebibiri biryawukana n'okuva mu byenda byo: N'eggwanga erimu linaasinganga eggwanga eddala amaanyi; N'omukulu anaaweerezanga omuto.\n24 Awo ennaku ze bwe zaatuukirira okuzaala, laba ne baba abalongo mu lubuto lwe.\n25 N'omubereberye n'avaamu nga mumyufu, omubiri gwe gwonna nga gufaanana ekyambalo eky'ebyoya: ne bamutuuma erinnya lye Esawu.\n26 Muganda we n'amuddirira n'avaamu, omukono gwe nga gukutte ekisinziiro kya Esawu; n'erinnya lye ne bamutuuma Yakobo: era Isaaka yali yaakamaze emyaka nkaaga, mukazi we bwe yabazaala.\n27 Abalenzi ne bakula: Esawu n'abanga omuyizzi ow'amagezi, omusajja ow'omu nsiko; ne Yakobo yali musajja muteefu, eyatuulanga mu weema.\n28 Era Isaaka n'ayagala Esawu, kubanga yalyanga ku muyiggo gwe: ne Lebbeeka n'ayagala Yakobo.\n29 Yakobo n'afumba omugoyo: Esawu n'ayingira ng'a vudde mu nsiko, ng'akooye nga talina maanyi:\n30 Esawu n'agamba Yakobo nti Ndiisa, nkwegayirira, omugoyo ogwo omumyufu; kubanga sirina maanyi: erinnya lye kye lyava liyitibwa Edomu.\n31 Yakobo n'ayogera nti Nguza leero eby'obukulu bwo.\n32 Esawu n'ayogera nti Laba, mbulako katono iokufa: n'eby'obukulu biringasa bitya?\n33 Yakobo n'amugamba nti Ndayirira leero; n'amulayirira: n'aguza Yakobo eby'obukulu bwe.\n34 Yakobo n'awa Esawu emmere n'omugoyo gw'ebijanjaalo; n'alya, n'anywa, n'agolokoka, ne yeegendera: bw'atyo Esawu n'anyooma eby'obukulu bwe.\n1 Ne wagwa enjala mu nsi, endala so si eyo ey'olubereberye eyagwa mu nnaku za Ibulayimu. Isaaka n'agenda eri Abimereki kabaka wa Abafirisuuti mu Gerali.\n2 Mukama n'amulabikira, n'ayogera nti Toserengeta mu Misiri; tuula mu nsi gye nnakugambako:\n3 beera mu nsi eno, nange naabeeranga wamu naawe, era naakuwanga omukisa; kubanga ggwe n'ezzadde lyo ndibawa mmwe ensi zino zonna, era naanywezanga ekirayiro kye nnalayirira Ibulayimu kitaawo;\n4 era naayazanga ezzadde lyo ng'emmunyeenye ez'omu ggulu, era ndiwa ezzadde lyo ensi zino zonna; ne mu zzadde lyo amawanga gonna ag'omu nsi mwe galiweerwa omukisa;\n5 kubanga Ibulayimu yawuliranga eddoboozi lyange, ne yeekuumanga bye nnamukuutiranga, ebigambo byange, amateeka gange, n'ebiragiro byange.\n6 Isaaka n'atuula mu Gerali:\n7 abasajja baayo ne bamubuuza ku mukazi we; n'ayogera nti Ye mwannyinaze: kubanga yatya okwogera nti Mukazi wange; abasajja baawo baleme okunzita olwa Lebbeeka: kubanga yali mulungi okulaba.\n8 Awo olwatuuka, bwe yali yaakamalayo ebiro bingi, Abimereki kabaka wa Abafirisuuti n'atunuulira mu ddirisa, n'alaba, era laba, Isaaka yali ng'azannya ne Lebbeeka mukazi we.\n9 Abimereki n’ayita Isaaka n'amugamba nti Laba mazima ye mukazi wo: naawe wayogera otyo nti ye mwannyinaze? Isaaka n’amugamba nti Kubanga nali njogera nti Nneme okufa ku bubwe.\n10 Abimereki n'ayogera nti Kino kiki ky'otukoze? omu ku bantu yaadisuze ne mukazi wo nga talowoozezza, naawe wandituleeseeko omusango.\n11 Abimereki n'akuutira abantu bonna, ng'ayogera Buli anaakwatanga ku musajja oyo oba mukazi we talirema kuttibwa.\n12 Isaaka n'asiga mu nsi eyo, n'afuna mu mwaka ogwo emirundi kikumi: Mukama n'amuwa omukisa.\n13 Omusajja n'akula ne yeeyongerayongeranga okutuusa bwe yali omukulu ennyo:\n14 era yaluna embuzi ze n'ente ze, n'abaddu baagi: n'akwasa Abafirisuuti obuggya.\n15 Awo enzizi zonna abaddu ba kitaawe ze baasimira mu nnaku za Ibulayimu kitaawe, Abafirisuuti baali nga bazizibye era nga bazijjuzizza ettaka.\n16 Abimereki n'agamba Isaaka nti genda tuveeko; kubanga otusinga nnyo amaanyi.\n17 Isaaka n’avaayo, n'asimba eweema ze mu kiwonvu eky'e Gerali, n'atuula omwo.\n18 Isaaka n'ayerula enzizi z'amazzi, ze baasimira mu nnaku za Ibulayimu kitaawe; kubanga Abafrrisuuti baaziziba Ibulayimu bwe yamala okufa: n'aziyita amannya gaazo ag'amannya bwe gaali kitaawe ge yazituuma.\n19 Abaddu ba Isaaka ne basima mu kiwonvu, ne balaba omwo oluzzi Iw'amazzi amalamu.\n20 N'abasumba ab'e Gerali ne bawakanya abasumba ba Isaaka, nga boogera nti' Amazzi gaffe: n'atuuma oluzzi erinnya lyalwo Eseki; kubanga baawakana naye.\n21 Ne basima oluzzi olulala, era a'olwo ne baluwakaaira: n'alutuuma erinnya lyalwo Situna.\n22 N'ajjulukuka okuvaayo, n'asima oluzzi olulala; n'olwo ne bataluwakanira; n'alutuuma erinnya lyalwo Lekobosi; n'ayogera nti Kubanga kaakano Mukama atugaziyizza, naffe tulyalira mu nsi.\n23 N'avaayo n'aYambuka e Beeruseba.\n24 Mukama n'amulabikira ekiro ekyo, n'ayogera nti Nze Katonda wa Ibulayimu kitaawo: totya, kubanga nze ndi wamu naawe era naakuwanga omukisa, era naayongeranga ezzadde lyo ku bw'omuddu wange Ibulayimu.\n25 N'azimba ekyoto eyo, n'akoowoola erinnya lya Mukama, n'asimba eyo eweema ye: n'eyo abaddu ba Isaaka ne basimayo oluzzi.\n26 Abimereki n'alyoka ava mu Gerali n’agenda gy'ali, ne Akuzasi mukwano gwe, ne Fikoli omukulu w'eggye lye.\n27 Isaaka n'abagamba ati Kiki ekibaleese gye ndi, bwe muba nga munkyawa, era mwangoba gye muli?\n28 Ne boogera nti Twalabira ddala nga Mukama ali naawe: ne twogera nti Wabeere nno ekirayiro gye tuli, wakati waffe naawe, era tulagaane endagaano naawe;\n29 obutatukolerangako kabi, nga ffe bwe tutakukwatangako, era nga bwe tutakukoleranga kantu wabula ebirungi, era ne tukusindika n'emirembe; kaakano ggwe oyo Mukama gw'awa omukisa.\n30 N'abafumbira embaga, ne balya ne banywa.\n31 Ne bagolokoka enkya mu makya, ne balayiragana: Isaaka n'abasiibula, ne bamuvaako n'emirembe.\n32 Awo olwatuuka ku lunaku olwo, abaddu ba Isaaka ne bajja, ne bamubuulira ku luzzi lwe baali basimye, ne bamugamba ati Tulabye amazzi.\n33 N'alutuuma Siba; erinnya ly'ekibuga kyeriva libeera Beeruseba ne leero.\n34 Esawu bwe yali nga yaakamaze emyaka ana n'awasa Yudisi omwana wa Beeri Omukiiti, ne Basimansi omwana wa Eromi Omukiiti:\n35 ne banakuwaza Isaaka ne Lebbeeka emmeeme zaabwe.\n1 Awo olwatuuka Isaaka bwe yamala okukaddiwa, n'amaaso ge nga gayimbadde n'okuyinza nga takyayinza kulaba, n'ayita Esawu omwana we omubereberye, n'amugamba nti Mwana wange: n'amugamba nti Nze nzuuno.\n2 N'ayogera nti Laba nno, nze nkaddiye, simanyi lunaku lwe ndifiirako.\n3 Kale kaakano nkwegayirira, ddira by'oyizza, omufuko gwo n'omutego gwo, ogende mu nsiko, onjiggire omuyiggo;\n4 era\tonnongooseze ennyama ey'akawoowo, nga bwe njagala, ogindeetere, ndye; obulamu bwange bukusabire omukisa nga sinnafa.\n5 Lebbeeka n'awulira Isaaka bwe yayogera ne Esawu omwana we. Esawu n'agenda mu nsiko okuyigga omuyiggo, n'okuguleeta.\n6 Lebbeeka n'agamba\tYakobo omwana we nti Laba, mpulidde kitaawo ng'agamba Esawu muganda wo nti\n7 Ndeetera omuyiggo, onnongooseze ennyama ey'akawoowo, ndye, nkusabire omukisa mu maaso ga Mukama nga sinnafa.\n8 Kale kaakano, mwana wange, wulira eddoboozi lyange ng'ebyo bwe biri bye nkulagira.\n9 Genda kaakano eri embuzi, onkimireyo abaana b'embuzi abalungi babiri; nange naazirongooseza kitaawo okuba ennyama ey'akawoowo, nga bw'ayagala:\n10 naawe onoogitwalira kitaawo, alye, alyoke akusabire omukisa nga tannafa.\n11 Yakobo n'agamba Lebbeeka nnyina nti Laba, Esawu muganda wange ye musajja ow'obwoya, nange omubiri gwange guseerera.\n12 Mpozzi kitange anampeeweetako, nange naafaanana gyali ng'omulimba; era neereetako okukolimirwa, so si mukisa.\n13 Nnyina namugamba nti Okukolimirwa kwo kubeere ku nze, mwana wange: kino kyokka, wulira eddoboozi lyange, ogende obinkimire.\n14 N'agenda, n'abikima, n'abireetera\tnnyina :\tnnyina\tn'alongoosa ennyama ey'akawoowo, nga kitaawe bwe yayagala.\n15 Lebbeeka n'addira ebyambalo ebirungi ebya Esawu omwana we omubereberye, ebyali naye mu nnyumba, n'ayambaza ebyo Yakobo omwana we omuto:\n16 n'ateeka amaliba g'abaana b'embuzi ku ngalo ze, ne ku nsiago awaseerera:\n17 n'awa omwana we Yakobo mu ngalo ze ennyama ey'akawoowo n'emmere bye yali aloagoosezza.\n18 N'ajja eri kitaawe, n'ayogera nti Kitange: n'ayogera nti Nze nzuuno; ggwe ani, mwana wange?\n19 Yakobo n'agamba kitaawe nti Nze Esawu omwana wo omubereberye; era nkoze nga bw'ondagidde: golokoka, nkwegayirira, otuule olye ku muyiggo gwange, obulamu bwo bunsabire omukisa.\n20 Isaaka n'agamba omwana we nti Kiki ekikugulabisizza amangu bwe kityo, mwana wange? N'ayogera nti Kubanga Mukama Katonda wo ambedde.\n21 Isaaka n'agamba Yakobo nti Sembera, nkwegayiridde, nkuweeweeteko, mwana wange, oba ggwe mwana wange Esawu ddala ddala nantiki si ye wuuyo.\n22 Yakobo n'asemberera Isaaka kitaawe; n'amuweeweetako, n'ayogera nti Eddoboozi ly'eddoboozi lya Yakobo, naye engalo z'engalo za Esawu.\n23 N'atamwekkaanya, kubanga engalo ze zaaliko obwoya, ng'engalo za muganda we Esawu: kale n'amusabira omukisa.\n24 N'ayogera nti gwe mwana wange Esawu ddala ddala? N'ayogera nti Nze nzuuyo.\n25 N'ayogera nti Gunsembereze, nange n'alya ku muyiggo ogw'omwana wange, obulamu bwange bukusabire omukisa. N'agusembeza gy'ali, n'alya; n'amuleetera omwenge, n'anywa.\n26 Kitaawe Isaaka n'amugamba nti Sembera kaakanoonnywegere, mwana wange\n27 N’asembera, n'amunywegera n'awulira akaloosa ek'ebyambalo bye, n'amusabira omukisa, n'ayogera nti Laba, akaloosa ak'omwana wange Kalintlanga akaloosa ak'ennimiro Mukama gy'awadde omukisa:\n28 Era Katonda akuwenga ku musulo oguva mu ggulu, Ne ku bugimu obw'ensi, N'entlaano nnyingi a'omwenge mungi:\n29 Abantu bakuweerezenga N'amawaanga gakuvuunamirenga: Ofugenga baganda bo, N'abaana ba nayoko bakuvuunamirenga: Akolimirwenga buli akukolimira, Era aweebwenga omukisa buli akusabira omukisa.\n30 Awo olwatuuka, Isaaka bwe yali nga kyajje amale okusabira Yakobo omukisa, ne Yakobo ng'akyaliwo tannaviira ddala eri Isaaka kitaawe, Esawu muganda we n’alyoka ayingira ng'avudde okuyigga.\n31 Era naye n'alongoosa ennyama ey'akawoowo, n'agireetera kitaawe; n'agamba kitaawe nti Kitange agolokoke, alye ku muyiggo ogw'omwana we, obulamu bwo bunsabire omukisa.\n32 Isaaka kitaawe n'amugamba nti Ggwe ani? N'ayogera nti Nze mwana wo, omubereberye wo, Esawu.\n33 Isaaka n'akankana nnyo nayini, n'ayogera nti Kale ani oyo eyayizze omuyiggo n’agundeetera, nange ndidde ku byonna nga tonnajja, ne mmusabira omukisa? era naye n'okuweebwa aliweebwa omukisa.\n34 Esawu bwe yawulira ebigambo bya kitaawe, n'akaaba okukaaba okunene ennyo era okw'ennaku enayingi, n'agamba kitaawe nti Nsabira nze, era nange, ai kitange.\n35 N'ayogera nti Muganda wo azze ng'alimba, era akuggyeko omukisa gwo.\n36 N'ayogera nti Teyatuumibwa bulungi erinnya lye Yakobo? kubanga annyingiriridde mu byange emirundi gino gyombi: yanziyako eby'obukulu bwange; ne kaakano, laba anziyeeko omukisa gwange. N'ayogera nti Tonterekedde nange mukisa?\n37 Isaaka n'addama n'agamba Esawu nti Laba, mmuwadde okukufuganga ggwe, ne baganda be bonna mbawadde eri ye okumuweerezanga; era mmujjaajabye n'eŋŋaano n'omwenge: kale kiki kye nnaakukolera ggwe, mwana wange?\n38 Esawu n'agamba kitaawe nti Olina omukisa gumu gwokka, kitange? nsabira nze, era nange, ai kitange. Esawu n'ayimusa eddoboozi lye, n'akaaba.\n39 Isaaka kitaawe n'addamu n'amugamba nti Laba, ennyumba yo eneebanga ya bugimu bwa nsi, Era ya musulo oguva mu ggulu waggulu;\n40 N'ekitala kyo kye kinaakuwanga obulamu, era onooweerezanga muganda wo; Era olulituuka bw'olyesumattula, Olikunkumula ekikoligo kye okuva mu bulago bwo.\n41 Esawu n'akyawa Yakobo olw'omukisa kitaawe gwe yamusabira: Esawu n'ayogera mu mutima gwe nti Ennaku ez'okukaabira kitange ziriteta okutuuka; ne ndyoka nzita muganda wange Yakobo.\n42 Ne babuulira Lebbeeka ebigambo bya Esawu omwana we omubereberye; n'atuma n'ayita Yakobo omwana we omuto, n'amugamba nti Laba, muganda wo Esawu, mu bigambo byo, yeesanyusa, ng'ateesa okukutta.\n43 Kale kaakano, mwana wange, wulira eddoboozi lyange; ogolokoke, oddukire eri Labbaani mwannyinaze mu Kalani:\n44 omaleyo naye ennaku si nnyingi, okutuusa obukambwe bwa muganda wo lwe bulyekooloobya;\n45 obusungu bwa muganda wo lwe bulyekooloobya gy'oli, naye lw'alyerabira kye wamukolera: ne ndyoka ntuma, ne nkuggyayo: kiki ekyandinfiisizzaako mmwe mmwembi ku lunaku olumu?\n46 Lebbeeka n'agamba Isaaka nti Obulamu bwange bunkooyesezza olw'abawala ba Keesi: Yakobo bw'aliwasa omukazi ku bawala ba Keesi, abali nga abo, ku bawala ab'omu nsi eno, obulamu bwange bulingasa butya?\n1 Isaaka n'ayita Yakobo, n'amusabira omukisa, n'amukuutira, n'amugamba nti Towasanga mukazi ku bawala ba Kanani.\n2 Golokoka, ogende e Padanalaamu, eri ennyumba ya Bessweri kitaawe wa nnyoko; weewasize omukazi alivaayo ku bawala ba Labbaani mwannyina wa nnyoko.\n3 Era Katonda Omuyinza w'ebintu byonna akwongerenga, ofuuke ekibiina ky'amawanga;\n4 era akuwe omukisa gwa Ibulayimu, ggwe n'ezzadde lyo awamu naawe; osikire easi gye watambuliramu, Katonda gye yawa Ibulayimu.\n5 Isaaka n'asindika Yakobo: n'agenda e Padanalaamu eri Labbaani, omwana wa Bessweri Omusuuli, mwannyina Lebbeeka, nnyina wa Yakobo ne Esawu.\n6 Era Esawu n'alaba nga Isaaka yasabira Yakobo omukisa n'amusiadika okugenda e Padanalaamu, okwewasizaayo omukazi; era bwe yamusabira omukisa n'amukuutira ng'ayogera nti Towasanga mukazi ku bawala ba Kanani;\n7 era nga Yakobo n'awulira kitaawe ne nnyina, era ng'agenze e Padanalaamu:\n8 Esawu n'alaba ng'abawala ba Kanani tebaasanyusa Isaaka kitaawe;\n9 Esawu\tn'agenda\teri Isimaeri, n'awasa wamu n'abakazi be yalina Makalasi muwala wa Isimaeri omwana wa Ibulayimu, mwannyina Nebayoosi, okuba mukazi we.\n10 Yakobo n'ava mu Beeruseba n'agenda eri Kalani.\n11 N'atuuka mu kifo, n'asulawo n'akeesa obudde, kubanga enjuba yali egudde; n'atwala erimu ku mayinja ag'omu kifo, n'alyezizika wansi w'omutwe gwe, n'agalamira mu kifo ekyo okwebaka.\n12 N'aloota ekirooto, era, laba, amadaala agaasimbibwa ku ttaka, n'entikko yaago ng'etuuse muggulu: era laba bamalayika ba Katonda nga balinnya era nga bakka ku go.\n13 Era, laba, Mukama ng'ayimiridde waggulu waago, n'ayogera nti Nze Mukama, Katonda wa Ibulayimu jjajjaawo, era Katonda wa Isaaka: ensi gy'ogalamiddeko, ndigikuwa ggwe n'ezzadde lyo;\n14 n'ezzadde lyo linaabanga ng'enfuufu ey'oku nsi, era olibuna ebugwanjuba, n'ebuvanjuba, n'obukiika obwa kkono, n'obwa ddyo: ne mu ggwe ne mu zzadde lyo ebika byonna eby'omu nsi mwe biriweerwa omukisa.\n15 Era, laba, nze ndi wamu naawe, era naakukuumanga gy'onoogendanga yonna, era ndikukomyawo mu nsi eno; kubanga sirikuleka okutuusa lwe ndimala okukola bye nkugambyeko.\n16 Yakobo n'azuukuka mu tulo, n'ayogera nti Mazima Mukama ali mu kifo kino; nange mbadde simanyi.\n17 N'atya, n'ayogera nti Ekifo kino nga kya ntiisa (ekifo) kino ye nnyumba ya Katonda ddala mazima, era gwe mulyango gw'eggulu.\n18 Yakobo n'agolokoka enkya mu makya, n'addira ejjinja lye yeezizise wansi w'omutwe gwe, n'alisimba okuba empagi, n'alifukako amafuta ku ntikko yaalyo.\n19 N'atuuma ekifo ekyo erinnya lyakyo Beseri naye erinnya ly'ekibuga olubereberye lyali Luzi.\n20 Yakobo ne yeeyama obweyamo, ng'ayogera nti Katonda bw'anaabanga awamu nange era bw'anankuumiranga mu kkubo lino lye gyeŋŋendamu, era bw'anampanga emmere ey'okulya, n'engoye ez'okwambala,\n21 n'okudda ne nzira mu nnyumba ya kitange n'emirembe, Mukama n'alyoka abeera Katonda wange,\n22 n'ejjinja lino, lye nsimbye okuba empagi, liriba ennyumba ya Katonda: era ku byonna by'onompanga siiremenga kukuwa ggwe ekitundu eky'ekkumi.\n1 Yakobo n'alyoka agenda ng'a tambula, n'ajja mu nsi ey'abaana ab'ebuvanjuba.\n2 N'atunu la, era, laba, oluzzi mu nnimiro, era, laba, ebisibo bisatu eby'endiga nga zigalamidde awo awali oluzzi: kubanga mu luzzi omwo mwe baanywesanga ebisibo: n'ejjinja eryali ku kamwa k'oluzzi lyali ddene.\n3 N'ebisibo byonsatule ne bikuŋŋaanira awo: ne bayiringisa ejjinja okuliggya ku kamwa k'oluzzi, ne banywesa endiga, ne bazza ejjinja ku kamwa k'oluzzi, mu kifo kyalyo.\n4 Yakobo n'abagamba nti Baganda bange, muva wa? Ne boogera nti Tuli ba Kalani.\n5 N'abagamba nti Mumanyi Labbaani omwana wa Nakoli? Ne boogera nti Tumumanyi.\n6 N'abagamba nti Mulamu? Ne boogera nti Mulamu: era, laba, Laakeeri muwala we ajja n'endiga.\n7 N'ayogera nti Laba, enjuba ekyali mu luggya; so obudde tebunnatuuka ensolo okukuŋŋaanyizibwa: munywese endiga, mugende muziriise.\n8 Ne boogera nti Tetuyinza, ebisibo byonsatule nga tebinnakuŋŋaanyizibwa, ne bayiringisa ejjinja okuliggya ku kamwa k'oluzzi: ne tulyoka tunywesa endiga.\n9 Bwe yali akyayogera nabo, Laakeeri n'ajja n'endiga za kitaawe; kubanga yeyazirundanga.\n10 Awo olwatuuka Yakobo bwe yalaba Laakeeri muwala wa Labbaani mwannyina nnyina n'endiga za Labbaani mwannyina nnyiaa, Yakobo n'asembera, n'ayiringisa ejjinja n'aliggya ku kamwa k'oluzzi, n’anywesa ekisibo kya Labbaani mwannyina nnyina.\n11 Yakobo n'anywegera Laakeeri, n'ayimusa eddoboozi lye, n'akaaba.\n12 Yakobo n'abuulira Laakeeri nga ye muganda wa kitaawe, era nga ye mwana wa Lebbeeka: n'addukena mbiro n'abuulira kitaawe.\n13 Awo olwatuuka Labbaani bwe yawulira ebigambo bya Yakobo omwana wa mwannyina n'addukana okumusisinkana, n'amugwa mu kifuba, n'amunywegera, n'amuyingiza mu nnyumba ye. N'abuulira Labbaani ebigambo ebyo byonna.\n14 Labbaani n'amugamba nti Mazima ggwe oli ggumba lyange era omubiri gwange. N'atuula naye n'amalayo omwezi gumu.\n15 Labbaani n'agamba Yakobo nti Kubanga oli muganda wange kyekiva kikugwanira okumpeererezanga obwereere? mbuulira, empeera yo eneebanga ki?\n16 Era Labbaani yalina abawala babiri: erinnya ly'omukulu Leeya, n'erinnya ly'omuto Laakeeri.\n17 Ne Leeya\tamaaso ge gaali magonvu; naye Laakeeri yali mulungi n'amaaso ge ga kusanyusa.\n18 Yakobo n'ayagala Laakeeri; n'ayogera nti Naakuweererezanga emyaka musanvu mpeebwe Laakee ri omwana wo omuto.\n19 Labbaani n'ayogera nti Waakiri mmukuwe ggwe okusinga okumuwa omusajja omulala; beera nange.\n20 Yakobo n'aweerereza emyaka musanvu aweebwe Laakeeri; ne gifaanana ng'ennaku si nnyingi olw'okwagala kwe yamwagala.\n21 Yakobo n'agamba Labbaani nti Mpa omukazi wange, kubanga ennaku zange zituukiridde, nnyingire gy'ali.\n22 Labbaani n'akuŋŋaanya abasajja bonna ab'omu kifo, n'afumba embaga.\n23 Awo olwatuuka akawungeezi n'addira Leeya omwana we, n'amumuleetera; n'ayingira gy'ali.\n24 Labbaani n'amuwa Zirupa omuzaana we eri omwana we Leeya okuba omuzaana.\n25 Awo olwatuuka enkya n'alaba nga ye Leeya: n'agamba Labbaani' nti Kino kiki ky'onkoze? saakuweereza lwa Laakeeri? kale kiki ekikuanimbizza?\n26 Labbaani n'ayogera nti Tebakola bwe batyo mu kifo kyaffe okuwa omuto okusooka omubereberye.\n27 Mala ennaku musanvu ez'oyo, tulyoke tukuwe n'omulala olw'okuweereza kw'onompeerezanga nate emyaka omusanw emirala.\n28 Yakobo n'akola bw'atyo, n'amala ennaku ze musanvu: n'amuwa Laakeeri omwana we okumuwasa.\n29 Labbaani n'awa Laakeeri omwana we Bira omuzaana we okuba omuzaana we.\n30 Era n'ayingira n'eri Laakeeri, era n'ayagala Laakeeri okusinga Leeya, n'amuweerereza nate emyaka musanvu emirala.\n31 Mukama n’alaaba nga Leeya yakyibwa, n'asumula olubuto lwe naye Laakeeri yali mugumba.\n32 Leeya n'aba olubuto, n'azaala omwana ow'ohulenzi n’amutuuma erinnya lye Lewubeni: kubanga yayogera nti Kubanga Mukama atunuulidde ekibonoobono kyange; kubanga kaakaao baze ananjagala.\n33 N'aba olubuto nate n'azaala omwana ow'obulenzi; n'ayogera nti Kubanga Mukama yawulira nga nkyayibwa kyavudde ampa n'omwana ono era: n'amuruuma erinnya lye Simyoni.\n34 N'aba olubuto nate, n'azaala omwana ow'obulenzi; n'ayogera nti Kale nno omulundi guno baze aneegatta nange, kubanga mmuzaalidde abaana ab'obulenzi basatu: erinnya lye kyeryava liba Leevi.\n35 N'aba olubuto nate, n'azaala omwana ow'obulenzi: n'ayogera nti Omulundi guno naamutendereza Mukama: kyeyava amutuuma erinnya lye Yuda; n'aleekera awo okuzaala.\n1 Laakeeri bwe yalaba nga tazaalira Yakobo baana, Laakeeri n'akwatirwa obuggya muganda we; n'agamba Yakobo nti Mpa abaana, oba tompe, n'afa.\n2 N'obusungu bwa Yakobo ne bubuubuukira Laakeeri: n'ayogera nti Nze ndi mu kifo kya Katonda, eyakumma ebibala eby'olubuto?\n3 N'ayogera\tnti\tLaba\tomuzaana iwange Bira, yingira gy'ali; alyoke azaalire ku maviivi gange, era nange nfune abaana mu ye.\n4 N'amuwa 'Bira omuzaana we okumuwasa: Yakobo n'ayingira gy'ali.\n5 Bira n'aba olubuto, n'azaalira Yakobo omwana ow'obulenzi.\n6 Laakeeri n'ayogera nti Katonda ansalidde omusango, era ampulidde eddoboozi lyange, era ampadde omwana ow'obulenzi: kyeyava amutuuma erinnya lye Ddaani.\n7 Bira omuzaana wa Laakeeri n'aba olubuto nate, n'azaalira Yakobo omwana ow'obulenzi ow'okubiri.\n8 Laakeeri n'ayogera nti Mmegganye ne muganda wange okumeggana okw'amaanyi, era mmezze: n'amutuuma erinnya lye Nafutaali.\n9 Leeya bwe yalaba ng'alekedde awo okuzaala, n'addira Zirupa omuzaana we, n'amuwa Yakobo okumuwasa.\n10 Zirupa omuzaana wa Leeya n'azaalira Yakobo omwana ow'obulenzi.\n11 Leeya n'ayogera nti Kirungi! n'amutuuma erinnya lye Gaadi.\n12 Zirupa omuzaana wa Leeya n'azaalira Yakobo omwana ow'obulenzi ow'okubiri.\n13 Leeya n'ayogera nti Ndabye omukisa! kubanga abawala banampitanga wa mukisa: n'amutuumal erinnya lye Asezi.\n14 Lewubeeni n'agenda mu nnaku mwe baali bakungulira eŋŋaano, n'alaba amadudayimu mu nnimiro, n'agaleetera nnyina Leeya. Awo Laakeeri n'amugamba Leeya nti Mpa, nkwegayiridde, ku madudayimu ag'omwana wo.\n15 N'amugamba ye nti Kigambo kitono okunziyako baze? era oyagala okunziyako n'amadudayimu ag'omwana wange? Laakeeri n'amugamba nti Kyanaava asula naawe ekiro kino olw'amadudayimu ag'omwana wo.\n16 Yakobo n'ava mu nnimiro akawungeezi, Leeya n'afuluma okumusisinkana, n'ayogera ad Kikugwanira okuyingira gye ndi; kubanga mazima nkuweeredde amadudayimu ag'omwana wange. N'asula naye ekiro ekyo.\n17 Katonda n'awulira Leeya, n'aba olubuto, n'azaalira Yakobo omwana ow'obulenzi ow'okutaano.\n18 Leeya n'ayogera nti Katonda ampadde empeera yange, kubanga nawa baze omuzaana wange: n'amutuuma erinnya lye Isakaali.\n19 Leeya n'aba olubuto nate, n'azaalira Yakobo omwana ow'obulenzi ow'omukaaga.\n20 Leeya n'ayogera nti Katonda ampadde ekirabo eky'obugole ekirungi; kaakano baze anaatuulanga nange kubanga mmuzaalidde abaana ab'obulenzi mukaaga: n'amutuuma erinnya lye Zebbulooni.\n21 Oluvannyuma n'azaala omwana ow'obuwala, n'amutuuma arinnya Dina.\n22 Katonda n'ajjukira Laakeeri, Katonda n'amuwulira, n'aggula olubuto lwe.\n23 N'aba olubuto, n'azaala omwana ow'obulenzi: n'ayogera nti Katonda anziyeeko okuvumibwa kwange:\n24 n'amutuuma erinnya lye Yusufu, ng'ayogera nti Mukama annyongereko omwana omulala ow'obulenzi.\n25 Awo olwatuuka, Laakeeri bwe yamala okuzaala Yusufu, Yakobo n'agamba Labbaani nti Nsindika ŋŋende mu kifo ky'ewaffe, era mu nsi ey'ewaffe.\n26 Mpa bakazi bange n'abaana bange be nnakuweererezanga, nneegendeze: kubanga omanyi okuweereza kwange kwe nnakuweerezanga.\n27 Labbaani n'amugamba nti Kaakano obanga ndabye ekisa mu maaso go, beera wano: kubanga nfumiitirizza nga Mukama yampa, omukisa ku bubwo.\n28 N'ayogera nti Nsalira empeera yo, nange naagiwanga.\n29 N'amugamba nti Omanyi bwe nnakuweerezanga, era ebisibo byo bwe byali nange.\n30 Kubanga bye walina nga sinnajja bitono, era byeyongedde okuba ebingi; era Mukama akuwadde omukisa gye nnakyukiranga yonna: ne kaakano ndifuna ddi eby'enayumba yange nze era?\n31 N'ayogera nti Naakuwa ki? Yakobo n'ayogera nti Toliiko ky'onompa: bw'olinkolera kino, naalundanga nate ekisibo kyo, naakikuumanga.\n32 Naayita leero mu kisibo kyo kyonna, nga nziyamu buli eya bujagijagi n'eya bitaaga, na buli nzirugavu mu ndiga, n'eza bitanga n'eza bujagijagi mu mbuzi: era y'eneebanga empeera yange.\n33 Bwe butyo obutuukirivu bwange bulimpolereza oluvannyuma, bw'olijja olw'empeera yange eri mu maaso go: buli eteri ya bujagijagi oba eya bitanga mu mbuzi, oba nzirugavu mu ndiga, eyo bw'erirabika nange eribalibwa nga nzibe.\n34 Labbaani n'ayogera nti Laba, nandyagadde kibeere ng'ekigambo kyo bwe kiri.\n35 N'aggyamu ku lunaku olwo embuzi ennume eza biwuuga n'eza bitanga n'embuzi enkazi zonna eza bujagijagi n'eza bitanga, buli eyaliko ebbala ejjeru, n'enzirugaw zonna mu ndiga, n'aziwa mu mukono gw'abaana be;\n36 n'assaawo olugendo lwa nnaku ssatu wakati we ne Yakobo; Yakobo n'alunda ebisibo bya Labbaani ebyasigalawo.\n37 Yakobo n'addira obuti bw'omulibine omubisi, n'obw'omusakedi n'obw'omwalamoni; n'abusasambulako enguudo ezitukula, n'alabisa obutukuvu obwali ku buti.\n38 N'asimba obuti bw'asasambudde mu maaso g'ebisibo ku mmanvu mu byesero eby'okunywesezaamu ebisibo we byajja okunywa; ne ziwaka amawako bwe zajja okunywa.\n39 Ebisibo ne biwakira mu maaso g'obuti, ebisibo ne bizaala eza biwuuga n'ezabujagijagi n'ezabitanga.\n40 Yakobo n'ayawula mu baana, n'atunuza amaaso g'ekisibo eri aba biwuuga, n'eri abaddugavu bonna ab'omu kisibo kya Labbaani; n'ayawulako ebisibo bye, n'atabigatta n'ekisibo kya Labbaani.\n41 Awo olwatuuka ezaalina amaanyi mu kisibo bwe zaawakanga, Yakobo n'ateeka obuti mu maaso g'ekisibo mu byesero, ziwakire awali obuti;\n42 naye ekisibo bwe kyabanga ekibi, n'atabussangawo; bwe zityo embi ze zaabanga eza Labbaani, n'ez'amaanyi nga ze za Yakobo.\n43 Omusajja ne yeeyongera nnyo, n'aba n'ebisibo binene, n'abazaana n'abaddu, n'eŋŋamira n'endogoyi.


Bukedde Online - Ebikozesebwa mu nviiri z’abakazi ebimu bya bulabe’\nEbikozesebwa mu nviiri z’abakazi ebimu bya bulabe’\nOkusereka lwe kutta obulungi bw’ennyumba!...\nAtagwa meekaapu weefunire bbulaasi\nAdded 14th July 2018\nOBUVIIRI, wiivu ne kalonda omulala akola ku nviiri z’abaddugavu azuuliddwaamu ebyobulabe ebiyinza okukosa obulamu bw’abakazi.\nEbiragalalagala ebiteekebwa mu buviiri buno okubuteeka ku mutindo omutuufu, ssaako n’ebizigo ebimu ebisiigibwa mu nviiri z’abakazi abaddugavu okuzinyiriza bizuuliddwaamu obulabe era abakugu balowooza nti osanga y’emu ku nsonga lwaki endwadde nnyingi ezeegiriisiza mu bakazi abaddugavu bwe zigeraageranyizibwa ku bakazi abeeru.\nBannassaayansi bagamba nti ebiragalalagala bino birina engeri gye bitaataaganyaamu empulizo z’omubiri ne kivaako okuzaala abaana abatannatuuka, okufuna ebizimba mu nnabaana, okugumbawala, kkansa w’amabeere ne kkansa ow’ebika ebirala.\nBagamba nti ebiragalalagala ebiteekebwa mu bizigo ebisiigibwa mu nviiri okuzinyiriza n’ebyo ebiteekebwa mu buviiri abakazi bwe basiba ebiseera ebisinga tebisooka kwekebejjebwa okuzuula oba nga ddala si bya bulabe eri obulamu bw’omuntu.\nGye buvuddeko bannassaayansi beekebezze ebimu ku bintu ebikozesebwa mu nviiri z’abaddugavu ne bazuula nti ebimu ku byo birimu ebirungo ebyawerebwa mu mawanga g’omukago gwa Bulaaya.


Bukedde Online - Katikkiro atongozza sizoni y'okulima emmwaanyi ey'okubiri e Kabula\nKatikkiro atongozza sizoni y'okulima emmwaanyi ey'okubiri e Kabula\nAbaagenze bawaga okuyingira mu LDU bavuddeyo bafeesa\nE Mityana tebajjumbidde bwa LDU\nKatikkiro ng'atongoza sizoni y'emmwaanyi ey'okubiri mu mwaka guno\nKATIKKIRO Charles Peter Mayiga agambye nti enkola y'EMMWANYI TERIMBA y'emu kweezo ezigenda okuyamba eggwanga okutuukiriza kaweefube waalyo ow'okutunda ensawo obukadde 20 omwaka 2020 wegunatuukira kyokka nga kati etundu ensawo obukadde butaano era n'asaba abalimi okukola omulimu guno mu mutindo n'obukugu.\nBino yabyogeredde ku mbuga y'eggombolola Ssabawaali Kaliiro mu ssaza ly'e Kabula bweyabadde akomekkereza okukyalira abalimi mu kitundu kino n'agamba nti ebbago ku mmwaanyi eriri mu bubage lirina ebirungi n'ebirumira wabula nga kyangu okuliggyamu ebirumira,emitima gy'abalimi negikakkana!\n"Abalimi basange abalimi gyebasangibwa,bababulire obungi bw'emmwanyi bwebalina era bano bakuyamba gavumenti okufuna ebibalo byeyetaaga mu bulimi buno awatali kukalubiriza balimi. Eky'okusiba abantu nti bagayaliridde ennimiro z'emmwanyi nakyo kyetaaga okukyusibwa ng'abalimi bagambibwa okuzisanyaawo singa babeera tebakyayagala kutwala bulimi bwa mmwanyi mu maaso," Katikkiro bweyayogedde ku bbago ly'emmwanyi eriri mu bubage.\nMayiga yagambye nti ebbago lino likyaali mu bubage n'olwekyo nga libeera likyakubaganyizibwako ebirowoozo era naye kyeyavudde awa ebibye mu lujjudde ate mu bbanga ttono mu maaso, Obwakabaka bwakuwa ebirowoozo byaabyo ku bbago lino.\nMinisita avunanyizibwa ku ttaka,obulimi,obutonde bwensi ne Bulungibwansi,Hajjat Mariam Mayanja yebazizza Katikkiro olw'amaanyi gatadde mu nkola y'EMMWANYI TERIMBA efuuse ensonga era ekutte bannayuganda omubabiro.\nYe Hajj Amisi Kakomo nga ye minisita omubeezi ow'obulimi yakoowodde abalimi bonna mu Bugaanda abeetegese okuwwereeeza okusaba kwaabwe eri ekitongole ky'obulimi e Mmengo,okusobola okufuna endokwa.\nOkutuuka mu balimi bano, Katikkiro yakulembeddwamu omwami w'essaza lino, Lumaama Francis Mugumya Ntambaazi ng'ono yasabye Obwakabaka okuddukirira abantu b'ekitundu kino mu bujjanjabi bw'endwadde okuli mukenenya n'ekibumba saako ensonga y'amazzi ebasobozese okuyitimula obulimi n'obulunzi.\nOkulambula kuno yakutandikidde wa mulimi Yusufu Kasimba ku kyalo Kammengo mu ggombolola ya Ssabaddu Lyantonde ng'ono alima emmwanyi ng'era erina n'olusuku. Yazzeeko ewa Johnson Musibe ku kyalo Nsese nga wano mutabani wa Musibe ayitibwa Herbert Lwensheshe yeyayogedde ku lwa famire neyebaza Obwakabaka olw'okutumbula obulimi bw'emmwanyi era naasaba gavumenti ya wakati wamu n'Obwakabaka bakwatagane olw'okutwala obulimi bw'emmwanyi mu maaso nga bwebayombagana, abantu bebafiirwa.\nKatikkiro yasinzidde ku kyalo Kitazigolokwa n'atongoza sizoni ey'okubiri ey'okusimba emmwanyi mu Buganda omwaka guno naagamba nti obulimi kati bwetaaga obukugu okusobola okubufuna bwatyo n'akubiriza abalimi okufubanga okufuna amagezi agava mu bakugu n'abamaze ebbanga mu mulimu guno.\n"Abavubuka bwobeera mu kyalo olina okukola ebintu bibiri;- okulunda oba okulima. Bino bwebikulema,ojja kubeera mu bwavu ebbanga lyonna.Enteekateeka y'emmwanyi Terimba egenderera okuwa abavubuka essuubi benyigire mu bulimi n'okuvaamu endowooza egamba nti bodaboda n'okusiba obupapula,bisinga obulimi," Mayiga bweyayogedde bweyabadde ku kyalo Nakaseeta ew'omulimi Ronald Ssenkumba.\nKatikkiro e Kabatema ewa David Muyomba ng'ono mumyuka w'omwami atwala eggombolola y'e Kaliiro yayongedde n'alaga obwenyamivu olwa Bannakabula okubeera n'obusa kyokka nebatabukozesa mu nnimiro zaabwe era yakyaddeko ne ku kiggo kya St. Adrian Kaliiro Parish neyebaza Fr. Bernard Kasagga olw'okukola enteekateeka z'okuyimirizaawo ekiggo nga benyigira mu bulimi bw'emmwanyi n'ensuku naagamba nti bannaddiini bwebegatta ku mirimu egikolebwa, kiraga nti bagirabamu omulamwa.\nKatikkiro yayingira mu ssaza lino ery'e Kabula ku Mmande ekkiro nga yasookera ku faamu y'Omubaka wa Palamenti akikkirira ekitundu kino, James Kakooza ng'ono yamutonedde ente bbiri bwatyo Mayiga n'akubiriza Abaganda mu kitundu kino okunyikirira okulunda ate n'abamawanga amalala okwenyigira mu bulimi bw'emmwanyi n'ebitooke okutumbula enkulakulana.\nAmaggombolola amalala agasangibwa mu Kabula kuliko Mumyuka Kasagama, Musaale Mpumudde ne Ssabagabo Kinuuka nga gano, Katikkiro ne Baminista beyatambudde nabo tebagatuusemu.\nKabulassoke mu ssaza ly’e Gomba\n'Mutambule n'abaana ku mikolo gy'Obwakabaka'\nEgyebika giggulwawo mu July\nMmengo efulumizza emizannyo egy'okukuza ebikujjuko bya 'Jubireewo'\nAba saluuni temutusiiga ndwadde\nEndwadde 3 z'olina okwerinda mu saluuni\nEnsobi 11 ezisuula bizinensi ya saluuni


Okuva 7 | Bayibuli ey'Oku Mukutu Gwaffe Ogwa Intaneeti | New World Translation\nYakuwa agumya Musa (1-7)\nOmuggo gwa Alooni gufuuka omusota omunene (8-13)\nEkibonyoobonyo 1: amazzi gafuuka omusaayi (14-25)\n7 Awo Yakuwa n’agamba Musa nti: “Laba, nkufudde nga Katonda* eri Falaawo ate Alooni muganda wo ajja kuba nnabbi wo.+ 2 Ojja kubuulira Alooni muganda wo buli kye nnaakulagira, era Alooni y’ajja okwogera eri Falaawo, era oluvannyuma Falaawo ajja kuleka Abayisirayiri bave mu nsi ye. 3 Naye nze nja kuleka omutima gwa Falaawo gube mukakanyavu+ era nja kukola obubonero bungi n’ebyamagero bingi mu nsi ya Misiri.+ 4 Naye Falaawo tajja kubawuliriza, era nja kussa omukono gwange ku Misiri nzigyeyo abantu bange abangi,* Abayisirayiri, era mbonereze ensi ya Misiri.+ 5 Abamisiri bajja kumanya nti nze Yakuwa+ bwe nnaagolola omukono gwange ne nnwanyisa Misiri, ne nzigya Abayisirayiri mu bo.” 6 Musa ne Alooni baakola nga Yakuwa bwe yabalagira; baakolera ddala bwe batyo. 7 We baayogerera ne Falaawo,+ Musa yalina emyaka 80, ate nga Alooni alina emyaka 83. 8 Awo Yakuwa n’agamba Musa ne Alooni nti: 9 “Falaawo bw’anaabagamba nti, ‘Mukoleewo ekyamagero,’ ojja kugamba Alooni nti, ‘Ddira omuggo gwo ogusuule wansi mu maaso ga Falaawo.’ Gujja kufuuka omusota omunene.”+ 10 Musa ne Alooni ne bagenda eri Falaawo ne bakolera ddala nga Yakuwa bwe yali abalagidde. Alooni n’asuula omuggo gwe wansi mu maaso ga Falaawo n’abaweereza be, ne gufuuka omusota omunene. 11 Kyokka Falaawo n’atumya abasajja abagezigezi n’abalogo, era bakabona b’e Misiri+ abaakolanga eby’obufumu nabo ne bakola ekintu kye kimu nga bakozesa eddogo* lyabwe.+ 12 Buli omu ku bo yasuula omuggo gwe wansi ne gufuuka omusota omunene, naye omuggo gwa Alooni gwamira emiggo gyabwe. 13 Kyokka omutima gwa Falaawo ne gukakanyala,+ n’atabawuliriza, nga Yakuwa bwe yali agambye. 14 Awo Yakuwa n’agamba Musa nti: “Omutima gwa Falaawo mukakanyavu.+ Agaanye okuleka abantu okugenda. 15 Ojja kugenda eri Falaawo enkya ku makya. Laba! Ajja kuba agenda ku mugga. Ojja kuyimirira ku mabbali g’Omugga Kiyira omulinde, era ojja kutwala omuggo ogwafuuka omusota.+ 16 Ojja kumugamba nti, ‘Yakuwa Katonda w’Abebbulaniya antumye gy’oli,+ era agambye nti: “Leka abantu bange bagende bampeereze mu ddungu,” naye n’okutuusa kaakano okyagaanye. 17 Bw’ati Yakuwa bw’agamba: “Ku kino kw’onoomanyira nti nze Yakuwa.+ Omuggo gwe nkutte mu ngalo ŋŋenda kugukuba ku mazzi g’Omugga Kiyira, era gajja kufuuka omusaayi. 18 Ebyennyanja ebiri mu Kiyira bijja kufa, Omugga Kiyira gujja kuwunya ekivundu, era Abamisiri tebajja kusobola kunywa mazzi ga Kiyira.”’” 19 Awo Yakuwa n’agamba Musa nti: “Gamba Alooni nti, ‘Kwata omuggo gwo ogolole omukono gwo ku mazzi g’e Misiri,+ ku migga gyayo, ku bugga bwayo,* ku ntobazi zaayo,+ ne ku ebyo byonna omuterekebwa amazzi, amazzi gonna gafuuke omusaayi.’ Omusaayi gujja kuba mu nsi yonna eya Misiri ne mu bibya byabwe eby’emiti n’eby’amayinja.” 20 Amangu ago Musa ne Alooni ne bakola nga Yakuwa bwe yali abalagidde. Alooni n’agalula omuggo n’akuba ku mazzi ag’Omugga Kiyira nga Falaawo n’abaweereza be balaba, amazzi gonna agaali mu mugga ne gafuuka omusaayi.+ 21 Ebyennyanja ebyali mu mugga ne bifa,+ omugga ne gutandika okuwunya ekivundu, era Abamisiri baali tebayinza kunywa ku mazzi ga Kiyira;+ omusaayi gwali mu nsi ya Misiri yonna. 22 Naye bakabona b’e Misiri abaakolanga eby’obufumu nabo ne bakola ekintu kye kimu nga beeyambisa amagezi ag’ekyama;+ omutima gwa Falaawo ne gweyongera okuba omukakanyavu n’atawuliriza Musa ne Alooni nga Yakuwa bwe yali agambye.+ 23 Falaawo n’addayo mu nnyumba ye, era na kino n’atakissaako mwoyo. 24 Abamisiri bonna ne bagenda ne basima okumpi ne Kiyira bafune amazzi ag’okunywa kubanga baali tebasobola kunywa ku mazzi ga Kiyira. 25 Ne wayitawo ennaku musanvu nga Yakuwa amaze okufuula amazzi g’Omugga Kiyira omusaayi.\n^ Obut., “nkufudde Katonda.”\n^ Obut., “amagye gange.”\n^ Oba, “obukodyo obw’ekirogo.”\n^ Gino gyali myala egiva ku Kiyira.


Bukedde Online - Omusango gwa Bobi,Lwaki Museveni ayagala gugobwe\nAdded 8th February 2021\nBannamateeka ba Museveni, Usaama Sebuufu (ku kkono), Esau Isingoma ne Isaac Kafeero. Wakati ye Harriet Ssali omuwandiisi wa kkooti.\nMU bujulizi obupya Kyagulanyi bw'atutte mu kkooti mu musango gw'akalulu, ayagala ebyamukolebwako abaserikale mu kiseera kya kampeyini, bivunaanibwe ne ku Pulezidenti Museveni ng'omuduumizi w'amagye ow'oku ntikko.\nMu bujulizi buno, bannamateeka ba Robert Kyagulanyi Ssentamu (Bobi Wine) bagamba nti okutulugunyizibwa kwonna omuntu waabwe kwe yayisibwamu abaserikale mu kiseera kya kampeyini byasimbukiranga ddala wa muduumizi w'amagye ow'oku ntikko era nga ye Pulezidenti Museveni.\nBaawadde ekyokulabirako mu November 2020, Museveni lwe yacoomera aba poliisi olw'okuleka Kyagulanyi okukuba enkungaana ennene era ekyaddako be baserikale\nokutabuka ne batulugunya nnyo Kyagulanyi n'abawagizi be era oluvannyuma ne bamukwatira e Luuka nga November 18, 2020.\nMu bujulizi buno era baagala n'ebiwandiiko bya Pulezidenti Museveni ebyobuyigirize bitunulwemu nga bagamba nti etteeka liragira obuyigirize obw'essalira obwa S.6 ku buli ayagala ekifo ky'Obwapulezidenti.\nNkunnyingi Muwada omu ku bannamateeka abali mu musango guno yagambye nti tebakakasa nti, Museveni alina ebiwandiiko by'obuyigirize ebyogerwako kubanga kaweefube yenna gwe bazze bakola okufuna empapula z'obuyigirize bwa Museveni okuva mu kakiiko k'ebyokulonda abadde alemesebwa.\nBannamateeka Anthony Wameri, Geofrey Turyamusima ne Muwada Nkunnyingi ku Lwomukaaga baatutte okusaba kuno mu kkooti ku lwa Kyagulanyi nga mu butongole bagisaba okwongera okukyusa mu mpaaba y'omusango n'okwongerayo obujulizi obulala..\nEnsonga 26 ze baasooka okuwa kkooti nga kwe basinziira okugisaba okusazaamu okulondebwa kwa Museveni era nga baagala kwongerako.\nMuwada yategeezezza Bukedde nti effujjo lyakolebwa ku Kyagulanyi n'abawagizi be ate nga likolebwa abaserikale abalina omuduumizi ow'oku ntikko (Museveni) ate nga naye y'omu ku baali bavuganya ku kifo kye kimu lyalaga nti akalulu tekaategekebwa mu mateeka era nga kigwanidde kasazibwemu wategekebwewo okulonda okupya okugoberera amateeka.\nBannamateeka baagasseeko nti mu kifo ky'okuwa Kyagulanyi obukuumi ate baaweerezanga baserikale bamutulugunya.\nMuseveni ng'omuduumizi w'amagye ow'oku ntikko nti ye yalina okuwa Kyagulanyi ne\nbanne obukuumi wabula ate yasindika baserikale abaamutulugunya n'okutuusa ebisago ku baali banoonyeza Kyagulanyi akalulu.\nWameri yagambye bataddemu okusaba kuno kubanga tebaafuna budde bumala kwogeraganya ne Kyagulanyi ku by'omusango guno kubanga enfunda ze baagendangayo okumusisinkana ng'akalulu kaakalangirirwa, baaziyizibwanga abaserikale abaali bataayizza amaka ga Kyagulanyi e Magere mu Kyaddondo East nga tebabaganya kumutuukako.\nObudde nti baatandise okubufuna nga kkooti emaze kuwa kiragiro ekigoba abaserikale ku maka ga Kyagulanyi era kwe kutandika okwogera naye ku by'omusango guno.\nABALAMUZI BATUULA KU LWAKUBIRI\nOmuwandiisi wa kkooti Harriet Nalukwago Ssali yalagidde aba Kyagulanyi okugenda mu kkooti ku Lwokubiri, abalamuzi lwe bagenda okusalawo ku ky'okukkiriza ennongoosereza mu mpaaba n'obujulizi obupya.\nKkooti y'emu ensukkulumu egenda okutuulako abalamuzi 9 yawadde Olwokuna lwa wiiki eno okusisinkanirako bannamateeka b'enjuyi zonna okukkaanya ku ntambula y'omusango bw'enaabeera n'ensonga ze bagenda okwesigamako mu kuguwulira n'okugusala.\nMu musango guno No. 1 ogwa 2021, Kyagulanyi yawawaabidde Museveni, Akakiiko k'ebyokulonda ne Ssaabawolereza wa gavumenti n'awa ensonga 26 kw'ayagala kkooti esinziire esazeemu obuwanguzi bwa Museveni mu kalulu akaakubiddwa January 14, 2021.\nSsentebe wakakiiko k'ebyokulonda Omulamuzi Simon Byabakama yalangirira Museveni owa NRM nga January 16, 2021 ku buwanguzi n'obululu 5,851, 037\nolwo n'addirirwa Kyagulanyi owa NUP eyafuna obululu 3,475,298 kyokka Robert Kyagulanyi Ssentamu n'abiwakanya.\nMunnamateeka wa NRM Oscar Kihika eggulo yategeezezza bannamawulire nti baabadde tebannaba kutegeezebwa mu butongole nti Kyagulanyi ayagala kukola nnongoosereza mu mpaaba y'omusango gwe, kyokka n'agamba nti beetegese okukiwakanya mu kkooti.\nKihika yagambye nti omusango baagala gusigale nga gutambulira ku mpaaba eyasooka kubanga obudde etteeka bwe liwa kkooti okuwulira omusango gw'eby'okulonda n'okuwa ensala butono.\nObujulizi n'ennongoosereza mu mpaaba ttiimu ya balooya ba Kyagulanyi bye baawaddeyo, bya kulowoozebwako singa kkooti enaabeera ekkirizza okusaba kwabwe.\nMunnamateeka wa NRM omulala Enock Barata yagambye nti tebayinza kunyooma\nmusango gwa Kyagulanyi kubanga omuntu w'asalirawo okutwala omusango ogw'ekika kino mu kkooti abeera alina bye yeesigamyeko era y'ensonga lwaki bbo ng'aba NRM\nbayungudde ttiimu za bannamateeka okwanganga aba Kyagulanyi; n'akkaatiriza nti balina essuubi okuwangula omusango.\nKyokka yakkaatirizza nti bagenda kusooka kusimbira kkuuli okusaba kw'okukyusa mu mpaaba n'okwongerayo obujulizi.\nOKWANUKULA KWA MUSEVENI\nMuseveni mu kwewozaako kwe yawaddeyo ku Lwomukaaga, ayagala kkooti egobe omusango gwa Kyagulanyi.\nYayise mu Bannamateeka ba K&K Advocates ne Byenkya, Kihika & Co. Advocates n'ategeeza kkooti nti yalondebwa mu butuufu, talina tteeka lye yamenya era yagoberera bulungi amateeka n'ebiragiro ebyamuweebwa akakiiko k'ebyokulonda wamu n'okugoberera Ssemateeka wa Uganda.\nKu kya Kyagulanyi okutulugunyizibwa abaserikale, Museveni agamba nti tabimanyiiko kyokka yawulirako nti emirundi mingi Kyagulanyi yeeyisa mu ngeri etyoboola amateeka agaateekebwawo okutangira okusaasaanya corona, amateeka g'ebyokulonda wamu n'ebitongole by'okwerinda.\nBye bamulumiriza mu musango nti yasisinkana akakiiko k'ebyokulonda n'akawa ebiragiro yategeezezza kkooti nti kino yakikola nga Pulezidenti kubanga baali bamutegeezezza ssente ze baateeka mu mbalirira zaali tezimala kale nga waliwo by'alina okutereeza nga Pulezidenti w'eggwnga.\nOkutulugunya n'okutta abantu nga Kyagulanyi bw'agamba, Museveni yategeezezza kkooti nti nga November 18, 2020 waaliwo okwekalakaasa mu ggwanga olwo abeebyokwerinda ne bajja okukkakkanya embeera era abantu mu kugezaako okulwanyisa abeebyokwerinda akanyoolagano ne kafiiramu abantu 54.\nOkugamba nti mu kifo we baagattira obululu e Kyambogo tebaagoberera mateeka yategeezezza kkooti nti yasindikayo Ssaabawandiisi w'ekibiina kya NRM Justine Kasule Lumumba era bwe yavaayo yamutegeeza nti buli kimu kyatambula bulungi.\nMuseveni agamba nti bwe yali anoonya akalulu yagoberera amateeka agabaweebwa akakiiko k'ebyokulonda era ng'abantu batuulanga mu weema nga beewadde amabanga era talina nkungaana ze yakuba wamu n'okuyisa ebivvulu era baagobereranga ebiragiro byokwewala Corona.\nMuseveni yeeganyi eby'akakiiko k'ebyokulonda okumuyisa mu ngeri ey'enjawulo ku balala be yali avuganya nabo kuba tewali kyali kyetaagisa kumuteekako maanyi ag'enjawulo kubanga yali agoberera amateeka n'ebiragiro byonna.\nKu ky'okuggyako yintaneeti, Museveni yayanukudde nti akimanyi yintaneeti yaggyibwako nga January 13, 2021 ng'okunoonya akalulu kukomekkerezeddwa wabula n'agamba nti kyali kisaanira okwewala okusaasaanya amawulire amakyamu n'okukuma omuliro mu bantu kiyambeko okubeerawo emirembe ku lunaku lw'okulonda.\nMaj.Gen. Sabiiti atandise okuluma\nEngeri Mayiga gye yasensulidde akakiiko ensonga za Buganda ku ttaka n'amatiza abakatuulako\nOmubaka wo bye yayogedde nga bateesa ku tteeka lyâ€™ettaka


Bukedde Online - Abayizi baabatisse kabindo\nAbayizi baabatisse kabindo\nAdded 1st February 2010\nOkuva e Kampala okudda e Luweero bongezza okuva ku 4,000/- okutuuka ku 5,000/- ate nga mmotoka ezisinga zibadde zitikka bagenda Luweero butereevu ngâ€™abasigala e Wobulenzi babaleka. E Mityana baabadde basaba 4,500/-Â ne 5,000/- okuva ku 4,000/- so nga Mubende zaabadde 9,000/- ne 10,000/- okuva\nOkuva e Kampala okudda e Luweero bongezza okuva ku 4,000/- okutuuka ku 5,000/- ate nga mmotoka ezisinga zibadde zitikka bagenda Luweero butereevu ngâ€™abasigala e Wobulenzi babaleka. E Mityana baabadde basaba 4,500/-Â ne 5,000/- okuva ku 4,000/- so nga Mubende zaabadde 9,000/- ne 10,000/- okuva ku 8,000/-.\nE Masaka baabadde basaba 10,000/- mu takisi, Kosita 9,000/- so nga bbaasi zaabadde zitwalira 10,000/-. Jinja baasabye 5,000/- okuva ku 4,000/- okuva ku Ssande abayizi lwe baatandise okudda ku masomero era baataddewo siteegi ezitali zaabulijjo okugeza ezingenda ku Mwiri College butereevu.\nBbeeyi y'ebyassava bya Ssekukkulu\nEbisale by'entambula birinnye olw'ennaku enkulu


Bukedde Online - Eddembe eriweebwa omukyala mu Busiraamu\nOmuvubuka akakkanye ku muganda we n'amutta.\nOMUBAKA Muhammad (S.A.W) yagamba nti, okwonooneka kw’ensi, Allah akuyisiza ku bakyala era nga n’okutereera kw’ensi ku bo kw’akuyisiza.\nAbakyala nga basaala.\nAbakyala bakola omulimu munene ku kukula kw'ensi kubanga era n'omubaka Muhammad olwafuna obubaka obwasooka yaddukira eri mukyala (Khadijah).\nEnsi yakuzizza olunaku lw'abakyala naye abantu abamu balina endowooza nti, Obusiraamu bwaleka omukyala emabega nga tebulaga ddembe na kitiibwa kye.\nSheikh Imran Ssali, Imaam ku muzikiti ogwa Gadaffi National Mosque e Kampalamukadde annyonnyola n'akiraga nti kino si kituufu okusinziira ku Busiraamu kuba bwe businga okukissa mu nkola.\nEkitusoomooza kwe kuba nti, twalemererwa okussa mu nkola eddembe ly'abakyala bennyini ekireetera abakyala obutekkiririzaamu ate baatandika enneeyisa enkopperere ezikontana n'enzikiriza Abakyala edda baayisibwangamu amaaso okuli n'okubakubirako ebifaananyi ebibi awamu n'enjogera embi ng'abaagambanga nti bw'okeera okusanga omukyala kibeera kisiraani ekitali kituufu kubanga Obusiraamu bugulumiza omukyala nga bumuwa eddembe lye.\nENGERI OMUKYALA GY'AWEEBWA EDDEMBE\n1 Mu Busiraamu omukazi n'omusajja bali kimu mu butonde ng'omu ava mu munne ate omulala y'ajjuza omulala. Mu Surat Hujiraati aya 13, Allah agamba nti omukazi n'omusajja obutonde bwe bumu enjawulo ya kutya Allah.\n2 Maama ateekwa okufuna omugabo gwe nga gusinga ku gwa taata. Surat Ahkaafu aya 15 eraga nti, newankubadde bombi bazadde, maama y'asinga. Essuula emuwa ekitiibwa n'eddembe okumusembereza omwana era omubaka Muhammad (S.A.W) yagamba nti, maama wa nkizo emirundi esatu era aweebwa ebitundu 75 ku 100 okusinga taata.\n3 Ng'omukyala mu maka, omusajja abeera amuvunaanyizibwako mu ngeri ey'okumwambaza, okumulabirira n'ebirala. Nabbi Muhammad (S.A.W) yalaamira abaami okuyisa obulungi bakyala baabwe era akikola ye mulungi asinga.\n4 Ng'omuwala omuto: Omubaka Muhammad (S.A.W) yagamba omuntu alabirira omwana omuwala n'amukuza bulungi era agenda kufuna Ejjana ye.\n5 Nga mwannyoko: Omubaka Muhammad (S.A.W) yagamba nti, omu ku mmwe bw'abeera ne bannyina n'abakuza bulungi Allah tayinza butamuyingiza Jjana. Eddembe ly'omukyala lyeyolekera mu ngeri nnyingi omuli:\n1 Alina kulabirirwa nga kudda eri oyo amuvunaanyizibwako. Mu Surati Nisa aya 34, Allah agamba nti abasajja be beeyimirize b'abakyala.\n2 Okubaako n'omugabo gw'aweebwa mu mmaali ya muzadde we. Mu Surati Nisa aya 5 ne 6, Allah agamba nti, abasajja balina omugabo mw'ebyo ebirekeddwa bakadde baabwe n'abeηηanda zaabwe, n'abakazi balina omugabo ka bibeere nga bitono oba nga bingi.\n3 Obusiraamu busukkulumya omwana omulenzi olw'obuvunaanyizibwa bw'alina okusinga ku muwala era okwo tekuba kulyazaamaanya.\n4 Alina okuweebwa ‘amahare' awamu ne ku birabo ng'akasiimo ekitaaliwo ng'Obusiraamu tebunnasaasaana.\n5 Bonna bakakatibwako okusoma kyenkanyi ng'abalenzi kuba Omubaka Muhammad (S.A.W) yagamba nti, okunoonya okumanya kukakata ku buli Musiraamu abeere mukazi oba omusajja.\n6 Obusiraamu buwa ekitiibwa endowooza ye ku kintu ng'awulirizibwa ate n'okugitwala nga kikulu. Surati Mujaadala aya 1, eraga nti abantu tebalina kuvuvuba ndowooza ye ng'omuwala.\n7 Bumukkiriza okwesalirawo ku ani gw'anaafumbirwa sso si kugenda n'abalala kye bamusalirawo.\n8 Okweyambulula omusajja nga bafunye obutakkaanya ne baawukana.\n9 Tewali kunyigiriza mukazi naddala ku mirimu emirungi era bombi n'omusajja ku mulimu omulungi ogukoledwa benkanankana.\nMu Surati Nahar aya 97, Allah agamba nti kasita obeera mukkiriza ojja kufuna Ejjana ey'omulimu omulungi gw'okoze.\n10 Mu byenfuna, omukyala ateekwa okubeera n'ekikye naddala mu mmaali nga si ya musajja era ekikye tekiba kya musajja okuggyako ng'amuwadde mu mutima omulungi.\nAbakyala balina okwekkiririzaamu nti, eddembe lyabwe weeriri era bamanye nti balirina n'okusinga abo ababalaga nti be bafaayo okubatuusaako eddembe lyabwe.


"Tetugenda kuwangula kifo kyonna singa abavubuka tetweddako mu ntalo ze tuwakula era mwerabidde nti abantu be mukoleramu effujjo ate bakugu n'okubasinga kuba buli kimu eky'okulwanyisa n'obukodyo bakirina. N'olwekyo tumaliridde okugoba buli aneenyigira mu mivuyo kuba tewali bukulembeze bunyuma ng'okuwangula akalulu mu mirembe," omubaka Zaake bwe yategeezezza.\nOkwogera bino yasinzidde mu kuggalawo empaka z'emipiira egy'abawala n'abalenzi egyategekeddwa Hakim Kizza nga gino gyabadde ku kisaawe kya Bbaale Stadium mu kabuga k'e Kinoni ng'omupiira ogw'abalenzi gwaggweeredde mu bikonde bwatyo Kizza n'ayimiriza omupiira guno okutuusa ku Lwokusatu lwa wiiki eno.\nZaake yasabye abakulembeze okusakira ebitundu byabwe n'okubiteeseza omuli n'okutumbula ebitone by'abavubuka baleme okubagawo amateeka aganyigiriza eddembe ly'omuntu nga bweguli ku minisita Kiwanda ayagala okutumbula ebitone by'obubina bw'abakyala mu ggwanga ekintu eky'obuswavu.\nSipiika wa Buganda Youth Council, Allan Mayanja Ssebunnya yasabye abavubuka okukomya okulowooleza mu byobufuzi nti bagenze kufuna mirimu n'abalabula okugenda mu byobufuzi n'ekigendererwa ky'okuweereza abantu.\nMayanja naye yalabudde abavubuka okukomya effujjo eribaviiriddeko obulemu n'amaka gaabwe okusasika n'abasaba okukikomya basobole okweyagalira mu buvubuka bwabwe.\nAbalala abaabaddewo ku mpaka zino kwabaddeko Francis Kizito owa Lubaga North, Batemyetto n'abalala.


Nze nafuyira Sophie Gombya emindi nalekulira - Full figure - Fremer Media\nEyali omuyimbi noluvanyuma neyegatta mubyobufuzi omukyala Jennifer Fullfigure avudeyo nayatula nga bweyafuyira Sophie Gombya emindi eyamuviriddeko okulekulira.\nFullfigure okwogera bino kidiridde abadde Pulezidenti wekibiina ekigata abayimbi mugwanga ekya “Uganda Musicians Association’ omukyala Sophie Gombya okuvayo nalekulira kuntebe yobwa Pulezidenti bwa “UMA’ kunsonga zeyalambise.\nOkusinziira ku baluwa yokusulawo omulimu guno, Sophie Gombya yategezeza nga bweyabadde Alina ekigendererwa ekyokwesimbawo kubwa Lord Council mu Kampala nga ate ebyobufuzi bibeera bikontana nensiike yebyokuyimba.\nYye Fullfigure yategezeza nga bulijjo bwafuyirira akagalo okufuba okulabanga Sophie ava muntebe jabadde era bweyabadde ayogerako nemunamawulire womukutu gwa Fremer Media, Full figure yategezeza nti emindi ajinyweredae akabanganga ayagala Sophie Gombya omulimu guno aguveeko.\nOkulekulira kwa Sophie Gombya kwoleka lwatu nga omuyimbi Ykee Benda bwalina okumudira mubigere olwensonga nti yabadde amumyuuka\nPrevious articleOmuwala Fefe Busi gweyasiiga sirimu avudeyo nga alajaana. -Fremer Media\nNext articleNRM nali njibamu sente nze ndi wa People power- Bad Black.


Bukedde Online - Eby'okutta omugagga Kasiwukira babiyingizzaamu owa famire\nEby'okutta omugagga Kasiwukira babiyingizzaamu owa famire\nZambia kati ekulemberwa Muzungu Guy Lindsay Scott\nEkisulo ky'e Kasasa kiyidde abayizi ne baz...\nENNAKU ezaakulembera okutemula Kasiwukira waliwo abantu babiri awaka we e Muyenga abaayogerera ku ssimu n’okuweereza ku ssimu obubaka (SMS) nga boogera n’abagambibwa okuba abatemu abaamusse.\nEra kigambibwa nti omu ku bantu bano yawulirwa ng’ayogera n’omu ku bagagga b’omu Kampala abateeberezebwa okubaako ne kye bamanyi ku kutemulwa kwa Kasiwukira.\nKyategeezeddwa nti poliisi yatandise okubuuliriza ku bantu bano nga kigambibwa nti baamunda nnyo mu famire era omu asulira ddala waka ewa Kasiwukira ate omulala yavaawo kyokka ng’atera okujja awaka e Muyenga.\nKasiwukira yatomerwa emmotoka e Muyenga ku Lwokutaano nga October 18, bwe yali akedde okukola dduyiro.\nEnsonda zaategeezezza nti poliisi yafunye olukusa okuva mu kkooti olugikkiriza okutuukirira kkampuni z’amasimu gagiwe ebikwata ku masimu ga bantu bano okunoonyereza okuzuula abantu be baayogera nabo ku lunaku omugenzi lwe yattibwa n’obubaka bwe beewereza.\nEnsonda zigattako nti waliwo n’abamu ku basuubuzi mu Kampala, poliisi be yaggyeko sitatimenti naddala ababadde babanjibwa omugenzi era bennyonnyoddeko ku nkolagana gye babadde nayo ne Kasiwukira.\nOmu ku bagagga bano agambibwa nti Kasiwukira yamuwola ebikozesebwa mu kuzimba, wiiki ewedde yatuukiridde famire ng’ayagala okusasula ebbanja kyokka abafamire ne bazigaana nga bagamba nti baabadde baagala ssente zisasulirwe mu lukiiko olw’awamu olulimu bammemba ba Kwagalana ne famire.\nOmumyuka w’omwogezi wa poliisi, Muky. Polly Namaye yategeezezza Bukedde nti baafunye olukusa okuva mu kkooti olubakkiriza okukebera essimu y’omugenzi okuzuula abantu be yasembayo okwogera nabo era yayogera nabo biki.\nNaye yayongeddeko nti oluvannyuma lw’okufuna abantu abaasemba okwogera naye era bwe banaabafuna olwo bagende nga beetegereza omu ku omu.\nPoliisi era ekyakuuma abantu babiri be yakwatira mu kuziika Kasiwukira be yasanga nga bagabana ssente mu kaabuyonjo nga poliisi eyagala okumanya gye baaziggya kubanga zaali nnyingi.\nPoliisi egattako nti abantu bano bayinza okuba nti beekweka mu ku bbira mu kuziika kyokka nga baalina pulaani endala ey’okuwuliriza ebyali byogerwa mu kuziika okusobola okuyambako ku bantu abeenyigira mu ttemu okuwona okukwatibwa.\nEnsonda zaategeezezza nti ennaku ezaddiridde Kasiwukira okutemulwa, yabadde yeeyisa ng’amanyi nti agenda kufa.\nAlina ebintu bye yakola ebitaasanyusa abamu ku bafamire ye okugeza okulaga ebyobugagga by’ategekedde abaana be abazaalibwa mukyala muto e Najjanankumbi. Kino kyawakanyizibwa abamu ku bafamire.\nAte waliwo omu ku bamaze ekiseera nga bamuli ku lusegere gwe yayatuukiriza nti ayagala nnyo ebyokufuna era n’amuggya mu bizinensi ze.\nWiiki eno aba famile bategese okusisinkana abantu bonna omugenzi be yali abanja boogere omuwendo omutuufu ogubabanjibwa , era bategeeze enteekateeka y’okusasula ssente zino nga bino byonna bijja kutuukibwako nga waliwo ne poliisi ekola ku kunoonyereza ku kuttibwa kw’omugenzi.\nWiiki ewedde ab’ekibiina kya Kwagalana baataddewo ekirabo kya bukadde 15 eri imuntu yenna anaayamba okukwata abatta Kasiwukira.\nEnfa ya Kasiwukira\nEby’okutta omugagga Kasiwukira babiyingizzaam\nOmulambo ogwebyewuunyo gukomezzaawo abawala abadduka mu ssomero\nOmuko gamumyuse nga bamuziririra omulambo


Bukedde Online - Mwenda bafiiridde mu kabenje e Mukono\nMwenda bafiiridde mu kabenje e Mukono\nAbabbira mu Lwera babayodde\nBodaboda zivundira ku poliisi mu Kampala\nAbantu mwenda be baafiiridde mu kabenje akaagudde ku kyalo Kigunga okumpi n’ekibuga ky’e Mukono ku luguudo oluva e Kampala okugenda e Jinja.\nOkusinziira ku Poliisi y’ebidduka e Mukono, akabenje kano kavudde ku mmotoka ya takisi nnamba UAJ 215M ebadde eva e Kampala ng’edda Mukono ng’ewenyuka buweewo eyingiridde ekimotoka ki lukululana nnamba KBA 325T/ZC 8050 nga kyo kibadde kidda Kampala olwo takisi ne bagigoya abantu ne bafa.\nAkulira poliisi y’ebidduka e Mukono Mabel Asingwire ategeezezza nti akabenje kano kaguddewo mu kiro ekikeesezza ku Lwokutaano wakati w’essaawa 8:00 ne 8:30 nga bukya.\nAsingwire agambye nti abantu 7 be bafiiriddewo embulaga ate 2 ne bafa nga baddusibwa mu ddwaliro e Mulago.\nAbantu 5 bbo baasobodde okutuusibwa mu ddwaliro e Mulago gye baawereddwa obujjanjabi nga bataawa.\nDensite y'omugenzi Ssebutere emusangiddwako\nKu bantu 9 abaafiiridde mu kabenje kano, poliisi etegeddeko omu nga ye Abdulswabur Ssebutere (17) abadde omuyizi mu ssomero lya West Herts College e Kikandwa-Kakiri mu disitulikiti y’e Wakiso.\nLukululana ebadde ekubyeko engano ya (Pembe Rwanda, Russian High Protein Wheat) ng’eno eyiise mu kkubo oluvannyuma lwa lukululana okulemererwa n’egwa ne yefuula n’etunula gye yabadde eva.\nBbo dereeva ne kondakita wa lukululana tebaalabiseeko ng’akabenje olugudde ne bamalamu omusubi.\nAbamu ku batuuze abasula okumpi n’ekifo wagudde akabenje kano baategezezza nti bawulidde ekintu ekibwatuse ennyo era bwe waayise akaseera katono ne bawulira abantu nga balaajana.\nMu ggandaalo ly’ennaku enkulu mu disitulikiti y’e Mukono kati abantu abafiiridde mu bubenje baweze 10 ng’eyasooka yali muvuzi wa bodaboda Ramathan Bukoko eyatomerwa mmotoka n’afa mu kiro ekyakeesezza ku kulisimaasi.\nBukoko eyabadde omutuuze ku kyalo Upper Kauga yatomereddwa mmotoka eyabadde ku misinde ng’ali ku pikipiki nnamba UDH 457K okumpi n’essundiro ly’amafuta erya Hash ku kyalo Kawuga ku luguudo oluva e Kampala okudda e Jinja.\nOgwa mutabani wa Brig. Kayanja eyamuwa obutwa gwongezeddwaayo\nPoliisi ekwate bbaasi ezitikkira mu nguudo\nAbagambibwa okusuulira abantu ebisente ne bababba bakwatiddwa


Bukedde Online - Aba CMI balumbye poliisi bayimbule omusibe\nAba CMI balumbye poliisi bayimbule omusibe\nAbatemu b'e Nansana baakubye amasasi 100\nBy'olina okunyiikira okukola mu nnaku ezis...\nWABADDEWO akasattiro ku poliisi y’e Matugga abajaasi ba CMI bataano bwe bagirumbye nga baagala okuyimbula omusibe agambibwa okusobya ku mwana. Bano baabadde bakulembeddwaamu Maj. Okua.\nBaabadde batambulira mu mmotoka y'amagye nnamba H4DF 922. Baasoose kulagira akulira okunoonyereza ku buzzi bw'emisango ku poliisi eno, Sharon Okello okuyimbula omusibe Titus Mungati eyakwatiddwa ku musango gw'okusobya ku mwana ow'emyaka 13.\nBwe yagaanye kwe kugenda ku kaduukulu bamweggyireyo ne basanga nga kaggale.\nAba CMI tebaasoose kweyanjula era bakira bawa Okello ebiragiro nga tamanyi b'ayogera nabo okutuusa lwe yatandise okuwaanyisiganya nabo ebigambo olwo Okua naalyoka amweyanjulira nti ava mu CMI era ali ku ddaala lya Major.\nOkello yannyonnyodde Okua nti, omuntu gw'ayagla bayimbule, ali ku musango gwa kusobya ku mwana ate gwa nnaggomola kyokka Okua yakiwakanyizza ng'agamba nti abamulumiriza nti yabadde asobezza ku mwana baabadde bamuwaayiriza bamulinako mpalana.\nOkua yatabuse n'agamba Okello nti amuwadde eddakiika mbale ng'atadde omusibe wabula n'agaana.\nYagenze ku kaduukulu n'asanga nga kaliko kkufulu olwo ne yeekandagga n'afuluma.\nAbaabaddewo baasoose kulowooza nti akimye mmundu, baagenze okulaba ng'avaayo na muggo.\nNga yenna aswakidde, yazzeeyo mu maaso ga Okello n'amugamba nti amuwadde essaawa bbiri zokka ng'ayimbudde omuntu we. Yalinnye mmotoka n'asimbula ne basajja be ne bagenda kyokka baalesse balaalise Okello nti baabadde baakuddayo mu bwangu.\nOkello baamuddusizza ku poliisi mu bukuumi obwamaanyi ate Okua, olwavudde ku poliisi yalumbye famire y'omwana agambibwa okusobezebwako n'abatiisatiisa nabo okubakola akabi singa tebeesonyiwa Mungati kumusibako misango.\nKigambibwa nti, Mungati yalabirizza bazadde b'omwana nga tebaliiwo ku Mmande n'amusobyako n'amugamba nti singa agamba bazadde be, ajja kumutta Omwana yawadde obujulizi ku poliisi nti, zaali ssaawa 11:00 akawungeezi ku Mmande nga mukulu we agenze kugula ddagala Mungati naayingira ennyumba naggalawo oluggi naamugamba nti bwakuba enduulu agenda ku mutta.\nYagasseeko nti, mugamba nti agenda kumuwa 10,000/- singa akkiriza naatandika okumukwatirira ekyaddirira kuyuza kawale ke akomunda naamusobyako olwamala yagenda ssente tazimuwadde nga kwagasse n'okumutiisa nti, bwagamba omuntu yenna, ajja kumutta.\nENGERI GYE BAAMANYA NTI ASOBEZEDDWAKO\nOmwana yatwaliddwa mu Matugga Health Centre III okumukebera gye baakakasirizza nti yabadde asobezeddwaako.\nAba famire, baagenze ku poliisi ne baggulawo omusango era oluvannyuma lw'ennaku bbiri, poliisi yakutte Mungati n'emuggalira.\nOkello yagambye nti tebagenda kutiisibwatiisibwa nga bali ku kituufu era n'ategeeza nti essaawa yonna omusibe bagenda kumwongerayo e Kasangati.\nBagguddewo emisango ebiri, ogw'okusobya ku mwana guli ku fayiro CRB 194/2019 ate ogw'okutiisatiisa aba famire guli ku SD08/25/05/2019.\nOmusajja takyafuna bwagazi\nSylvia Nalubowa - Yafa azaala ngâ€™abuliddwa emitwalo 5 gyokka abasawo okumulongoosa!


Bukedde Online - Omusango gwa Kibalama guleka wa Bobi Wine:\nBannayuganda muve mu kwejalabya mutereke ssente - Minisita Kasaija\nKibalama ayogedde lwaki yakyusizza bye yab...\nOMUSANGO gwa Moses Kibalama ogw’obwannanyini bw’ekibiina kya NUP gwakusalwa nga October 16. Kyokka we banaagusalira ng’abagenda okwesimbawo ku bifo by’obubaka bwa Palamenti bamaze okwewandiisa. Abanaavuganya ku kifo ky’omubaka wa palamenti baakwewandiisa nga October 12 ne 13.\nKino kitegeeza ki eri abajjidde ku kaadi ya NUP ku mitendera gyonna egy'obukulembeze, ssinga kkooti esalawo nti NUP yawandiisibwa mu bukyamu?\nKkooti enkulu ey'omulamuzi Musa Ssekaana ku Lwokutaano yategeezezza nti ajja kuwa ensala nga October 16. Mu kirayiro Kibalama ne Kagombe kye baakuba baalaga nti baakolera ku mpapula enjigirire okwali n'emikono gye baayita egya bammemba b'ekibiina ekikadde ekya National Unity Reconciliation and Development Party (NURP) egyali emigingirire nti era gye baaweereza mu kakiiko k'ebyokulonda ne gikozesebwa mu kukyusa ekibiina okufuna NUP n'okukyusa obukulembeze ne bakikwasa Robert Kyagulanyi Ssentamu (Bobi Wine) mu ngeri gye boogerako kati nti teyagoberera mateeka.\nBalooya ab'enjawulo baategeezezza Bukedde nti ensala eyo eyinza okutegeeza nti abo bonna ababa beewandiisizza okuvuganyiza ku kkaadi ya National Unity Platform (NUP) baba bayinza okusazibwamu. Ate nga tewakyaliwo mukisa kuddamu kubawandiisa kuvuganyiza mu kibiina ekirala oba okuvuganya nga tebalina kibiina mwe bajjidde.\nMu musango guno, Kibalama eyali Pulezidenti w'ekibiina ekyavaamu NUP agulimu ne Paul Ssimbwa Kagombe (eyali Ssaabawandiisi).\nAbantu abasukka mu 200 be baggyayo empapula nga baagala okuvuganyiza ku kkaadi ya NUP ku bifo by'obubaka bwa Palamenti. Abajjidde ku kkaadi ya NUP tebayinza kwekakasa nsala ya kkooti bw'eyinza kufaanana.\nKkooti y'omulamuzi Ssekaana erina okusalawo ku bintu bibiri; Ekisooka NUP eriwo mu mateeka? Ekyokubiri eriwo mu bumenyi bw'amateeka? Bw'eba esazeewo nti yatondebwawo nga tegoberedde mateeka ekiddako ebeera nsasagge mu beewandiisizza okuvuganyiza mu NUP.\nAbamu ku batunuuliddwa okuvuganyiza ku kkaadi ya NUP kuliko n'ababaka abaasala eddiiro okuva mu DP ne beegatta ku NUP era abasinga nga batunuuliddwa ng'abalina enkizo okuddamu okuwangula ebifo by'obubaka bwa Palamenti.\nAbamu ku babaka abaateekayo okusaba okuvuganyiza ku kkaadi ya NUP kuliko Matthias Mpuuga (Nyendo - Mukungwe) mu Masaka City, Betty Nambooze (Mukono Municipality), Medard Lubega Sseggona (Busiro East), Allan Ssewannyana (Makindye West), Gonzaga Ssewungu (Kalungu West), Muwanga Kivumbi (Butambala), Patrick Nsamba Oshabe (Kassanda North), Francis Zaake (Mityana Municipality), David Kalwanga Lukyamuzi (Busujju), Ssempala Kigozi Ssajjalyabeene owa Makindye - Ssaabagabo, Moses Kasibante (Lubaga North), John Baptist Nambeshe (Manjiya e Mbale, n'abalala.\nAbaagala ebifo mu gavumenti ez'ebitundu abamu beewandiisizza dda ku kkaadi ya NUP nga muno mulimu n'omubaka wa Bukoto East, Florence Namayanja eyeewandiisizza okuvuganya ku kifo kya Meeya wa Masaka City. Abalala abavuganyiza ku kkaadi ya NUP ku bifo bya disitulikiti kwe kuli ne Ssentebe wa Wakiso Matia Lwanga Bwanika.\nOmubaka Medard Lubega Sseggona era nga y'omu ku balooya ba Bobi Wine mu musango guno, bwe yabadde abuuza Kagombe (eyali Ssaabawandiisi w'ekibiina kya NURP) ebibuuzo mu kkooti, yamutadde ku nninga ayatule oba akimanyi nti ebikolwa bye biteeka abantu bonna abeesimbiddewo ku kkaadi ya NUP mu matigga era nga biyinza n'okuvaamu akasambattuko. Kagombe yassizza ebikkoowe ebiwera era oluvannyuma n'ayanukula nti, "Nkimanyi."\nNUP BY'EYINZA OKUKOLA\nKigambibwa nti ekimu ku bigumya abeewandiisirizza ku kkaadi ya NUP y'engeri abaddukanya ekibiina gye baafuba okuziba buli muwaatwa gw'ebyamateeka mu kukyusa erinnya ly'ekibiina n'okukyusa obukulembeze okubukwasa Bobi Wine.\nKyokka bammemba b'ekibiina abalala bagamba nti ensala ne bw'evaayo ng'eraga nti ekibiina kyakyusa erinnya mu bukyamu, basobola okujulira ne bakwatirira embeera nga n'akalulu bwe katambula. Essuubi lyabwe liri nti bwe bajulira, kifuuka kizibu eri kkooti okuwa ensala esazaamu ababaka abawerako abanaaba bayiseemu ku kkaadi ya NUP.\nEmbeera nayo bagisuubira okuba ng'ekkakkanye ng'akkabbinkano k'ebyobufuzi kawedde nga n'abali mu musango tebakyalina nsonga lwaki bagulemerako nnyo.\nKyokka ate abamu ku bakulembeze mu kibiina bagamba nti beetaaga okulowooza ku "Plan B" nga buli we basimbye omuntu wa NUP bawandiisizaako ne mmemba w'ekibiina omulala nga yeesimbawo talina kibiina. Ababala kino bagamba nti mu mbeera enzibu nga kkooti esazizzaamu NUP, baba balinawo omuntu waabwe asobola okuweebwa obuwagizi bw'ekibiina kyonna kubanga tewabaawo mukisa mulala gwa kuddamu kuwandiisa baagala bifo ebyo.\nMu "Plan B" eno erowoozebwako, bammemba abagikkiririzaamu bagamba nti ensala ya kkooti bw'evaayo ng'ekkiriza ekibiina okugenda mu maaso n'emirimu gyakyo, abantu be banaaba bawandiisizza okuvuganya nga tebajjidde mu bibiina baakuva mu lwokaano bawagire abalina kkaadi za NUP era ekyo bakiraba ng'ekigenda n'okwongera ebbugumu mu nkambi z'abanaaba bavuganyiza ku kkaadi ya NUP.\nKyokka kino nakyo kiriko enkalu kubanga buli aneewandiisa yeetaaga okusooka okusasula obukadde 3 mu kakiiko k'ebyokulonda era be banassaawo (dangerous substitute) mu mbeera gy'oyinza okuyita "okwerinda ssi buti" ekibiina kye kirina okubasasulira ensimbi ezo, pulaani eyo bw'eba ya kussibwa mu nkola.\nIsaac Ssemakadde: Oba gubasinze tekikosa ba Bobi kubanga balina omukisa mu mateeka okujulira mu kkooti ejulirwamu baddeko ey'oku ntikko.\nOli bw'ajulira ebisaliddwaawo kkooti ya wansi birindako okussibwa mu nkola. Kyokka okulonda kwo tekuyimirira. Byonna we biriggweera ng'ebyokulonda byaggwa dda.\nEvans Ochieng: Kkooti bw'esalawo nti NUP yakyusa obukulembeze mu bukyamu kitegeeza byonna ebikoleddwa bukya Bobi atwala NUP biba bisaziddwaamu.\nLooya Jamil Mpiima eyeesimbyewo ku kaadi ya NRM, Lubaga South: Bwe gusinga Bobi aba NUP bafuuka butereevu ba ‘independent' noolwekyo basigala mu lwokaano. Wabula obukulembeze bwa Bobi ku kibiina buba tebukyaliwo.\nAbdallah Kiwanuka looya wa NUP: Okusinziira ku Kibalama bye yayogedde biraga nti yakakiddwa teyeesaliddewo ku lulwe. Yawadde obujulizi kumuduumizi w'amagye Gen David Muhozi nti yamutwala e Mbale nga teyeesaliddeewo.\nAbatemu bakubye abatuuze 5 ennyondo ku mitwe


Endowooza y’okukolebwa okw’obwakalimagezi y’ekki?\nEndowooza y’okukolebwa okw’obwakalimagezi egamba nti ebireeta ebintu okubaawo byetagiisa okunyonyola ebintu ebizibu okutegeera mu nsoma butonde era nti ebintu bino ebireeta ebintu okubaawo bisobola okulabibwa n’ebitegerebwa. Ebintu ebimu eby’endaga butonde biwakanya endowooza ya Darwin (soma Dawini) ey’ebintu okuba nti byatukaawo mu ngeri ya butanwa, kubanga ebintu bino birabika nga byakolebwa. Olw’okuba nti ekintu okukolebwa kitegeeza nti waliwo eyakikola, engeri ekintu ekikoleddwa bwekifaanana kilabibwa nga obujulizi nti waliwo eyakikola. Waliwo ensonga sattu ezikubagganyizibwako ebirowoozo ku Ndowooza Ey’okukolebwa kw’ebintu ey’obwakalimagezi:\nEndowooza esooka egamba nti, “….enkola y’ekintu ekimu (gamba sisitiim) erina obutundu obulala bungi obwagattibwa obulungi enyo awamu bwonna nga buli kamu kalina kyekagatta ku ngeri ekitundu ekyo gyekikola nga singa akatundu akamu kagibwaako kiretera ekitundu ekyo okulemererwa okukola”. Okukiteeka mu ngeri enyangu, Obulamu bulina ebitundu bingi era nga buli kitundu kyesigamye ku kinaakyo okusobola okuba n’omugaso. Okumala ga kyusamu obutonde kuyinza okunyonyola okukolebwa kw’ekitundu ekipya naye tekisobala kunyonyola kutondebwa okuberawo mukutonda ebuntundu obw’enjawulo mu kaseera keekamu busobozese enkola (sisitiimu) y’ekitundu ekimu okukola omugaso gwaakyo obulungi. Katugeze, eriiso ly’omuntu kkulu nnyo. Awatali munye, omusuwa gw’eriiso oba n’okukyusamuko katono obutonde bwaalyo oba nga teliwera bulungi nga bwe lyandibadde, awo liba terina mulimu era liremesa n’okubaawo kw’ekiramu kyonna era liba rijja kujibwawo ddala munkola ya Darwin (Soma Dawini) eya natural selection (soma nacho selekshoni) etegeeza nti ekitundu kyilina okugibwawo singa okukyusibwamu kwona okukoledwa ku kintu ekyo sikwamugaso wadde nakamu. Eriiso teriba kitundu kyamugaso ku mubiri gw’ekintu kyonna okujako nga lirina buli katundu konna akarisobozesa okukola obulungi era nga buli katundu ku ddyo kakola bulungi mu kaseera kekamu.\nEndowooza ey’okubiri egamba nti waliwo entobeka etategerekeka esangibwa mu biramu erina nga walina okubaawo okuluŋŋamizibwa okwenjawulo okulaga gyebyava. Endowooza eno egamba nti entobeka eno tesobola kumala gatuukawo mu ngeri yabutanwa. Katugeze, mukisenge (jiyite ruumu) ekijudde enkima 100 nga zilina kompyuta (ebyuma kalimagezi) 100 zisobola kwesanga nga ziwandiise yo ko ebigambo oba n’okuba olukala ku kompyuta ezo wabula tezisobola kuwandiika muzanyo ogwa ogwandiikibwa shakespear (Soma Seekisipiya). Awo newebuuza nti, obulamu tebusingawo kazanyo ka Seekisipiya mu kuba obuzibu okutegerekeka?\nEndowooza ey’okusatu egemba nti ensi n’obwengula byakolebwa bulungi okukkirizisa obulamu (abantu, ebisolo, eby’omumazzi n’ebimera) okusobola akubawo ku nsi (Anthropic Principle). Singa ekigera ky’ebirungo ebiri mu mpewo y’ensi eno kikyusiibwamu katono, ebilamu bingi biba bigenda kusaanawo. Singa ensi eri wala oba kumpi mile ntono nnyo n’omusana okusinga bweri, ebiramu bingi biba bisaanawo. Okubaawo n’okukulakulana kw’obulamu ku nsi byetaaga ebintu bingi okuba nga bigereddwa bulungi mu miwendo emituufu ekiteegeza nti tekisoboka bintu byonna kubaawo lwa butanwa, oba olw’embeera ezitalina azifuuga.\nNewankubadde ng‘endowooza y’okukolebwa okw’obwakalimagezi teraga wa amagezi agakola ebintu byonna jegava (oba gaava eri Katonda oba zi aliyeni oba ekintu ekirala kyonna), abasinga abalina endowooza eyo bakkiriza Katonda. Balaba enkola n’endabika y’ebintu ebyatondebwa okuba obujulizi bw’okubaawo kwa Katonda. Wabula waliwo abamu abatasobola kugaana bujjulizi bulaga kubaawo kwa Katonda obuli mu ngeri ebintu gyebayakolebwa, wabula nga tabagala kukkiriza Katonda okuba Omutonzi. Bavuunula ebiva mu kunoonyereza okuba obujulizi nti ensi yava mu ba aliyeni oba ebintu ebitabeera ku nsi. Amazima gali nti tebasobola kulaga ba eliyeni gyebaava, era ekyo kibakomyawo ku kubaganya ebirowoozo kubanga baba tebalina kyakuddamu kinywevu.\nEndowooza y’okukolebwa okw’obwakalimagezi ssi kw’ekutondebwa kw’ebitonde okusinziira ku Bayibuli. Waliwo enjawulo nnene ku ndowooza zino zombi. Abakkiriza mu kutondebwa kw’ebintu okusinziira ku Bayibuli batandika n’okumaliriza nti Bayibuli byeyogera ku kutondebwa byesigika era bituufu, nti obulamu ku Nsi bwakolebwa era bwateekebwateekebwa Katonda. Awo abakkiriza olwo kino kibaletera okunoonya obukakafu okuva mu butonde okunyweza ekirowoozo kino. Abakkiriza mu ndowooza y’okukolebwa okw’obwakalimagezi batandika n’obutonde nebamaliriza nti obulamu ku nsi bwakolebwa omuntu alina oba ekintu ekilina kalimagezi.


Ab’ebyenjigiriza e Mukono bagobye omusawo w’essomero lya Global junior eyasiimuuza abayizi ebisenge nga bakozesa olulimi – Watchdog Uganda\nABATWALA eby’enjigiriza mu Munisipaari ye Mukono bavudde mu mbeera ne bakwata ku nkoona omusawo w’essomero lya Global Junior school elisangibwa ku luguudo oludda e Kayunga nga bamulanga okusiiwuuka empisa n’alagira abayizi 6 basiimuule ebisenge by’eddwaliro lye ssomero nga bakozesa ennimi zaabwe.\nKino kidiridde omuzadde w’oomu ku baana Esther Banyenzaki okufuna amawulire okuva ku mwana we (amannya agasirikiddwa) nga amutegeeza nti nga 2 omwezi guno omusawo we ssomero lino yamulagira ne banne abalala 5 okusiimuula wansi w’ekimu ku bisenge omujjanjabirwa abaana ababa balwadde nga bakozesa ennimi zaabwe, kubanga baali bakyafuwazaawo bwe baali banywa amata nga bwe balinda obujjanjabi.\nBanyenzaki yagambye nti omwanawe yamala ekiseera nga alinga aliko kyayagala okumugamba nga kya kyama, era namunyonyola engeri omusawo we ssomero gye yabakakamu okukozesa ennim zaabwe okukomba amata agaali gayiise wansi ekyamukola obubi eyennyo, amangu ago yagenda ku ssomero lino nagezaako okw’ogera n’abakulira essomero lino omwali alikulira Anthony Kato Ssentongo kyokka yagenda okulaba nga tebamufaako.\nYanyonyodde nti yasalawo nga 9 omwezi guno okuddayo ku ssomero kyokka era alikulira Athony Kato n’amwekweka, oluvanyuma yatuukirira amumyuka we eyayita abaana 6 ne banyonyola eby’abatuukako nga byewunyisa ekyamuletera okujjula obusungu n’asalawo ensonga okuziyingizaamu abatwala eby’anjigiriza mu munisipaari ye Mukono.\nYatukirira atwala eby’okulambula amassomero mu Munispaari ye Mukono Olivia Bulya namutegeeza ku nsonga zino era nayimukiramu nagenda ku ssomero ye kennyini n’abuuza omusawo ono ekyamutuusa okukola ekyo.\nBulya yagambye nti omusawo yamutegeeza nti ddala kituufu yakaka abayizi okukozesa ennimi zaabwe okukomba amata agaali gayiise wansi ku seminti, nagamba nti yalina okumugoba amanngu ddala yadde nga teyalina buyinza kukola ekyo naye kyamuyitirirako.\n“Ffe ab’ebyenjigiriza tetulina buyinza kugoba musawo naye tugenda kuwandikira akulira eby’obulamu mu Munisipaari ye Mukono amuwandikire mu butongole nga amugoba, kubanga tetusobola kukkiriza muntu nga oyo kukola mu baana bato” Bulya bwe yagambye.\nYe akulira eby’obulamu mu Munispaari ye Mukono Dr. Anthony Kkonde bwe yatukiriddwa bwe yatukiriddwa ku nsonga eno yagambye nti bagenda kusooka kunonyereza ku nsonga eno, era bekebejje ne mpapula z’omusawo ono zakozesa oluvanyuma bwe banakizuula nga kituufu alina we yakozesezza obubi obuvunanyizibwa bwe nga omusawo bajja kusalawo eky’okukola.\nKawefube w’okwogerako n’akulira essomero lya Global Junior school Anthony Kato Ssentongo yagudde butaka olw’essimu ze ezimanyiddwa okukubwa nga tezikwatibwa.\nLet's vote Diamond because Bebe Cool called us hooligans - fans say\n13th December 2018 at 14:26


Bukedde Online - Abaana Abakaramoja basomesebwe okulunda\nAba Namilyango Junior Boys School banoonya...\nSsempangi awabudde gavumenti ku baana b’e Karamoja abasibira ku nguudo n’ategeeza nga bwe batundibwa abazadde okujja okukolera abagagga\nDr. Keefa Sempangi\nDr. Keefa Sempangi alina obumanyirivu mu kuggya abaana ku nguudo n’okubalabirira awabudde abalowooza nti abaana abava e Karamoja bakiwagi nga be beereeta ku nguudo okusabiriza n'agamba nga bwe bagulwa okuva mu bazadde baabwe okujja okupakasiza abagagga ensimbi.\nSsempangi yagambye nti, gavumenti yandibadde etandika n’enteekateeka y’okubasomesa ebyo ebigya mu buwangwa bwabwe era bye bategeera obulungi naddala ebikwatagana n’obulunzi kubanga ky'ekimu ku kye basinga okutegeera.\nEno y’enkola gavumenti kwe yandibadde etandikira okubangula abaana b'e Karamoja mw’ebyo bye basobola okukola okufuna ssente. Okubayigiriza okulima omuceere kuba kumala biseera kubanga tebagenda kubitegeera wadde okubyagala kubanga si buwangwa bwabwe,” Sempangi bwe yagambye.\nOkwogera bino yabadde mu maka ge agasangibwa e Wantoni mu Mukono bwe yabadde ayogerako eri bannamawulire ku nteekateeka gy'alina ey’okuzzaawo ekibiina kye ekya Africa Foundation ekyalabiriranga abaana b’oku nguudo, ekyaggalwawo oluvannyuma lw'abavujjirizi b'ensimbi okufuna obutakkaanya naye ku nsomesa yaabwe.\nAbamu ku baana abakyabeera ne bazadde baabwe abalabirirwa obulungi e Karamoja\nYategeezezza bannamawulire nga bwe yafuna yiika z'ettaka ttaano okussaako amaka omugenda okuba ettendekero ly'ebyemikono n'emisomo egya bulijjo.\nYagambye nti, alina ekigendererwa eky’okusomesa abaana bano okufuuka abantu abasobola okweyimirizaawo nga tebayimiridde ku buyambi, ate ng'Abazungu abaamuwanga ensimbi, bo si y'endowooza yaabwe.\nYayongeddeko ng'eggwanga bwe lirina ebikozesebwa okubafuula abakozi era abakozesa, so si abasabiriza ku nguudo.\nAbaana abasoba mu 6,000 nga baayita mu mikono gya Sempangi be basaasaanidde ensi yonna nga bakola emirimu gy'ekikugu omuli abagoba b'ennyonyi, abasawo, abasomesa mu yunivasite n'emirimu emirala egy'ekikugu.\nBano be beegasse okumuwa ensimbi addemu alabirire bannaabwe abakyabungeetera ku nguudo za Uganda era omukolo ogw'okutongoza okuzzaawo amaka gaabwe gwakubaawo omwaka guno, nga lwe bagenda n'okukuza amazaalibwa ge ag'emyaka 80.\nDr. Keefa Sempala,\nAbaana b'oku nguudo\nPalamenti eragidde Minisita Nakiwala ku baana b'oku nguudo


Okuteebereza Ebinaabaawo—Ebisinga Obungi Tebituukirira\nBISOME MU Afrikaans Albanian Amharic Armenian Aymara Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gun Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Maltese Maya Moore Nepali Norwegian Nzema Oromo Ossetian Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Vietnamese Wayuunaiki Xhosa Yoruba Zande Zulu\nEBIKWATAGANA N’EBIRI KUNGULU | WALIWO AMANYI EBINAABAAWO MU MAASO?\nEbisinga Obungi Tebituukirira\nWandyagadde okumanya ebinaabaawo mu biseera eby’omu maaso? Abantu bangi baagala nnyo okubimanya. Waliwo abazze bateebereza ebinaabaawo, naye ebisinga obungi tebituukirira. Lowooza ku byokulabirako bino:\nBANNASAYANSI bakozesa ebyuma eby’omulembe era basaasaanya ssente nnyingi okusobola okuteebereza ebintu ebitali bimu, gamba ng’embeera y’obudde oba akabi akayinza okuva mu kwonoona obutonde.\nABAKUGU AB’ENJAWULO bateebereza enkyukakyuka eziyinza okubaawo mu by’obusuubuzi ne mu by’obufuzi. Warren Buffett, omu ku basuubuzi abasinga obugagga mu nsi yonna, abamu bamuyita nnabbi olw’okuba bingi ku ebyo by’ateebereza ku by’obusuubuzi bituukirira. Ate ye Nate Silver, ateebereza ebintu bingi nga mw’otwalidde enkyukakyuka ezinaabaawo mu by’obufuzi by’Amerika, n’omuzannyi wa firimu anaasinga banne.\nEBIWANDIIKO EBY’EDDA bangi balowooza nti birimu obunnabbi. Ng’ekyokulabirako, abantu bangi bakitwala nti ebiwandiiko bya Michel de Notredame eyaliwo mu kyasa 16 birimu obunnabbi obutuukirira mu kiseera kino. Abantu abamu baali bagamba nti enkomerero yandizze nga Ddesemba 21, 2012, kalenda y’Abamaya we yandiggweereddeko.\nABAKULEMBEZE B’AMADIINI oluusi bateebereza ebintu ebinaabaawo basobole okulabula abantu oba okufuna abagoberezi. Ng’ekyokulabirako, Harold Camping eyeeyita nnabbi awamu n’abagoberezi be baalangirira nti ensi yandizikiriziddwa mu 2011, naye ensi ekyaliwo.\nABALAGUZI bagamba nti balina obusobozi obw’enjawulo obw’okumanya ebinaabaawo mu biseera eby’omu maaso. Edgar Cayce ne Jeane Dixon balina ebintu bye baalagula nti byandibaddewo mu kyasa 20. Wadde ng’ebimu ku byo byatuukirira, ebisinga obungi tebyatuukirira. Ng’ekyokulabirako, Dixon yalagula nti wandibaddewo Ssematalo III mu 1958, ate ye Cayce n’alagula nti mu myaka gya 1970, amataba gandisaanyizzaawo ekibuga New York.\nDdala waliwo asobola okutubuulira ebinaabaawo mu biseera eby’omu maaso? Kikulu okwebuuza ekibuuzo ekyo kubanga bw’omanya ebinaabaawo ojja kusobola okusalawo obulungi mu bulamu.